OPN MOMS                                                                                                              gradivo za I. obravnavo na Mestnem svetu
Priloga  4.2
Tabela vsebinskih pripomb iz javne razgrnitve dopolnjenega osnutka OPN MOMS s stališči do pripomb  
(obdelano  22. 11. 2011, februar 2012, 31. maj, 12. junij)

A) Pisne pripombe 
	1. Murska Sobota


	Št.
	Predlagatelj
	Ozn.
	Predlog
	Opredelitev ZEU
	Stališče občine

PREDLOG STALIŠČA

	1
	Sečko 
	a)
	Urediti cesto ob Ledavi, 
Urediti razsvetljavo, to je varna pot do ekonomske šole,
	Cesta na južni strani Ledave je načrtovana in je del enot urejanja SO 109 in SO 113. Obrežje Ledave je del zelenega sistema, kjer so načrtovane tudi peš poti in dodatne premostitve.
	Občina je pripravila že projektno dokumentacijo za ureditev te ceste. Projekt varne poti do ek. šole je prav tako izdelan in je na drugi lokaciji. Za realizacijo je potrebna zagotovitev proračunskih sredstev.

	
	
	b)
	Poskrbeti za obdelanost kmetijskih zemljišč
	Obdelanost kmetijskih zemljišč že določa področni Zakon o kmetijskih zemljiščih.
	Občina se s stališčem ZEU strinja. 



	2
	Oseba, ki ne želi biti imenovana
	a)
	Ne želi, da se njeno ime javno objavi. Stališča do njenih pripomb se ji naj pošljejo osebno. Za objavo imen je treba imeti soglasje pošiljatelja.
	Ime predlagatelja –ice ne bo javno objavljeno.
	Občina se strinja, potrebno je upoštevati zasebnost predlagatelja

	
	
	01
	Zasnova namenske rabe ni usklajena z nosilci urejanja prostora, če bo po usklajevanju prišlo do sprememb, bo treba OPN ponovno razgrniti
	Namenska raba zemljišč se bo usklajevala v postopku pridobitve mnenj k predlogu OPN. Po dosedanji praksi nobenega od osnutkov OPN nismo ponovno pošiljali v smernice, temveč so se predlogi za spremembo namenske rabe usklajevali v postopku pridobitve mnenj.
	Občina se s stališčem ZEU strinja. 



	
	
	02
	Ni podatka o obstoječih nezazidanih stavbnih zemljiščih, prosi za podatek o nezazidanih, zazidanih in novih zemljiščih
	Podatek o nezazidanih zemljiščih je v strokovni podlagi Analiza stanja prostora, ki je bila izdelana za potrebe izdelave SPRO in PRO in je podlaga za izdelavo OPN ter njegov sestavni del.
Ob pregledu zemljišč je ugotovljeno, da je v mestu cca 236,9629 ha ali 32,78 % nezazidanih stavbnih zemljišč, pretežni del (190,0821 ali 26,3 %) je namenjen industrijski coni oziroma za druge gospodarske dejavnosti (servisne, obrtne, trgovske in transportne dejavnosti). V območjih z individualno stanovanjsko gradnjo je še cca 19,1923 ha ali 2,65 % nezazidanih površin. To pomeni, da v mestu ni večjih rezervnih površin za usmerjeno stanovanjsko gradnjo in za centralne ali mešane dejavnosti.
(Citat iz Analize stanja in teženj prostorskega razvoja MOMS, oktober 2009)
Nova stavbna zemljišča z opredeljeno namensko rabo zemljišč so razvidna iz dopolnjenega osnutka OPN, ki je bil razgrnjen in sicer v prilogi Obrazložitev in utemeljitev OPN.
	Občina se s stališčem ZEU strinja. 



	
	
	03
	8. člen odloka navaja cilje prostorskega razvoja, navedeno je, da za opremljeno industrijsko cono ni investitorjev. Težnje in problemi prostorskega razvoja eksplicitne ne navajajo velikih potreb po širitvi, torej nove širitve niso utemeljene
	Navedbo, da za industrijsko cono ni investitorjev smo korigirali, saj je občina v štirih letih, kar že traja postopek priprave OPN, že skoraj zapolnila (torej prodala zemljišča) industrijsko cono.
Ugotovitev je točna, pretirano velikih potreb po širitvi ni, prikazane širitve so lahko dolgoročna zasnova za prihodnji razvoj mesta. V izvedbeni del OPN so nove širitve vključen na željo občine, kljub opozorilu, da bodo v postopku pridobitve mnenj vse (ali pa vsaj večina) predlogov zavrnjena, ker so na najboljših kmetijskih zemljiščih in ker so v poplavnem območju in seveda, ker niso utemeljene. 
	S stališčem ZEU se občina delno strinja. 
Nove širitve so zajete in opredeljene v Resoluciji o nacionalnih razvojnih programih za obdobje 2007 – 2023 – projekt OKO. 

	
	
	04
	Prostorski razvoj mesta je v zadnjih dveh desetletjih potekal zgrešeno. Mesto se prazni, imamo veliko nezazidanih stavbnih zemljišč, mesto pa se še naprej širi na obrobje mesta. OPN bi moral stanje sanirati, ne pa da ga poslabšuje.
	Soglašam z ugotovitvijo, da je prostorski razvoj mesta bil v preteklosti zgrešen, vendar se s kapitalskim lobijem srečujete tudi drugi prostorski načrtovalci v ostalih slovenskih mestih, pa prav tako ni pozitivnih teženj za razvoj mest. Vsa slovenska mesta so obdana s trgovskimi centri, centralni deli se praznijo. Kakšne rešitve ponujate?
	Občina ne more vplivati na odločitve investitorjev oz. lastnikov parcel Tudi nima inštrumenta, da jih prisili v gradnjo.
Pomagamo lahko edino tako, da zagotovimo za parcele, ki so v njihovi lasti, izvedbo in sprejem ustreznih prostorskih aktov ter morebiti še ustrezne javne infrastrukture.

Menimo, da razpršena gradnja trgovskih kompleksov na vse vpadnice, razbremenjuje prometne obremenitve in občanom ponuja enakomernejšo možnost dostopa do oskrbe. Prostorski razvoj so nam  pripravljali v glavnem strokovnjaki iz ZEU.

 

	
	
	05
	Nastajanje novih poselitvenih območij ob avtocesti je nedopustno. S tem se ruši prostorski razvoj celotne regije in ne samo mesta M. Sobote.
	Res je, prostorski razvoj regije in prostorski razvoj mesta izhajata iz dejanskih potreb. A ni bila dejanska potreba tudi avtocesta? Z umestitvijo AC so nastale nove okoliščine, ki seveda rušijo prvotno zasnovo razvoja (gospodarska cona na severni strani mesta), nove potrebe se pač prilagajajo dejanskemu stanju. Tako je v vseh mestih, še posebej in predvsem tudi v Ljubljani, kjer ob AC nastajajo megalomanski objekti, ki z ostalimi ureditvami nimajo nobene funkcijske povezave, temveč izkoriščajo le logistiko dostopnosti (trgovski centri, MONS, objekti ob vzhodni vpadnici, VTC, stadion, itd)
Širitev ob avtocesti je gospodarsko središče OKO, ki  je zasnovano na podlagi Resolucije o nacionalnih razvojnih programih za obdobje 2007 – 2023, ki je ključnega pomena za hitrejši gospodarski zagon in uresničenje gospodarskih razvojnih ciljev Slovenije. Predmet projekta je izgradnja tehnološkega centra, transportno-logističnega centra in višješolskega izobraževalnega centra. Prva dva projekta se realizirata v gospodarskih conah ob avtocesti ter delno v že obstoječi industrijski coni na severni strani mesta, višješolski izobraževalni center pa na lokaciji sedanje vojašnice in na razširjenem območju ob Ledavi. Pomurska regija je ocenjena kot najobetavnejša razvojna regija za nove investicije, zato je nadgradnja regijskega razvojnega centra, ki je del slovenske tehnološke osi, upravičena. Projekt bo do leta 2023 zagotovil do 1500 novih delovnih mest. 
	Občina se strinja s stališčem ZEU. 
Glej tudi stališče ZEU , ki je podano pod točko 3 b.

	
	
	06
	Zakon o kmetijskih zemljišč določa finančno nadomestilo za spremembo kmetijskih zemljišč. Med sprejetjem OPN in pridobitvijo gradbenega dovoljenja se lahko zamenja lastništvo, kar dopušča špekulacije zemljiških posrednikov. Zato morajo biti širitve utemeljene in obrazložene.
	Špekulacije z zemljišči so poseben problem in najbrž ne samo v mestni občini. Zamenjava lastnika za plačilo odškodnine niti ni pomembna, bolj zaskrbljujoče je, da se v postopku priprave OPN spremembe kmetijskih zemljišč v stavbna izsiljujejo in da občine vse te spremembe podpirajo, s tem pa v nedogled podaljšujejo postopke. Spremembe namenske rabe morajo biti obrazložene in utemeljene ne glede na to, kdo bo končni investitor nameravanega posega. S tem imamo pripravljavci velike težave, saj za večino pobud (ki so tudi predmet špekulacij) ne dobimo programskih zasnov in ne dovolj podatkov.
	Občina ob pobudi posameznika ne more ugotovit ali bodo zemljišča predmet špekulacij. Tudi, če gre za to, tega ne moremo preprečiti. Pobudnike pa prosimo, da svoje predloge utemeljijo. Res je tudi, da ob dolgo trajajoči pripravi akta, lahko posamezni investitorji obupajo oz. več niso sposobni graditi, taki bodo parcele prodali. Ker pa je v OPN podrobna raba definirana, bo novi lastnik moral graditi to, kar je predvideno.

	
	
	07
	Za vse obvozne ceste bi morala biti osnova prometna študija. Že zdaj je južna obvoznica prazna, ker je AC preblizu.
	Strinjam se, da bi za prometne rešitve v mestu morala obvezno biti izdelana ustrezna prometna študija. M. Sobota ima prometno študijo, ki pa obravnava le notranji promet in ne daje kompleksnih rešitev.
Južna obvoznica še ni zgrajena, zato ocena, da je prazna, ne zdrži.
	V letu 2008 je občina naročila izdelavo Prometne študije sistema obvoznic mesta Murska Sobota –Lineal. Študija je bila kasneje še dopolnjena in v letu 2010 recenzirana s strani DRSC.
Študija kaže, da je za pretočnost prometa potrebno zgraditi tako južno, vzhodno in zahodno obvoznico. Sedanja zgrajena cesta je dovozna cesta na AC (to je manjši del južne obvoznice); ker še nima nadaljevanja na vzhod , promet zato poteka skozi mesto.

Torej osnova za obvozne ceste so študije z 20 do 30 letno prognozo rasti prometa in s tem prepustnosti cest.

	
	
	08
	V odloku ni navedeno, da se rešitve pridobivajo z javnimi natečaji.
	Javne natečaje občine zavračajo, ker podaljšujejo postopke in dražijo investicije. To je bil tudi razlog, da smo iz dopolnjenega osnutka vsa območja za natečaje brisali.
Vsekakor bomo s strokovnega vidika občini ponovno predlagali, da za vse nove površine, ki bodo vključene v območje mesta izvede javne natečaje.
	Na novih stavbnih zemljiščih bo predpisana obvezna izdelava OPPN. Občina lahko v sklepu o pričetku o OPPN predpiše obvezno izdelavo variantnih strokovnih  podlag. Res je, da s tem ne dobimo idejnih rešitev večih prostorskih  načrtovalcev. Zagotovitev proračunskih sredstev za javne natečaje je lahko velik problem. Natečaji ali urbanistične delavnice se pa lahko izvedejo kljub temu, da v OPN niso predpisani.


	
	
	09
	V Pomurju je veliko kričečih fasad, zaradi česar je prostor degradiran. V odloku bi morale biti določene barve fasad in ukrepi za sanacijo.
	Strinjam se, da je pomurski prostor degradiran tudi zaradi kričečih fasad. Še bolj je degradiran zaradi neustrezno oblikovanih objektov, ki se pojavljajo odkar so ukinjene lokacijske dokumentacije. Vsi obstoječi odloki o PUP imajo določila glede barv fasad, povsod je navedeno, da so barve svetle, talni zidec temen, pa se kljub temu pojavljajo drugačne fasade. Projektanti, ki ne znajo brati prostorskih aktov in jih tudi ne upoštevajo, v prostorskem delu projekta praviloma ne navajajo barve fasad ali pa jo navajajo v nasprotju z odloki. Kaj sedaj?
V odloku je navedeno, da se fasade opleska v svetlih barvah, očitno to ni dovolj. V nadaljnjem postopku bomo preučili možnost natančne določitve barvne lestvice, seveda to velja za individualne stanovanjske objekte izven mesta.
	Občina se s predlogom in stališčem ZEU strinja. Nasprotujemo kričečim barvam in menimo, da so ustrezni odtenki svetlih barv. 

Dejansko fasade graditelji pobarvajo samoiniciativno brez upoštevanja projektantske zasnove. Ugotavlja se, da ni ustreznega inšpekcijskega nadzora (gradbena inšpekcija) in sankcioniranja. 
V odlok se naj ustrezno vključi, da barvni odtenki ne smejo odstopati od prevladujočih barv v soseski.



	
	
	10
	Predlogi:
-postopek priprave OPN se ustavi, razgrnjena zasnova se pojmuje kot težnja prostorskega razvoja,
- izdela se resna analiza problemov v prostoru,
-pripravi se resna analiza razvojnih potreb z utemeljitvijo,
- pripravi se analiza potencialov za razvoj, ki bodo v javnem interesu,
- izdela se študija identitete mesta in se jo v OPN upošteva,
- izdela se prostorska zasnova na osnovi realnih razvojnih potreb in omejitev v prostoru,
- celoten postopek OPN se povrne v začetno fazo.
	Mestna občina Murska Sobota je že v letu 2005 pričela s postopkom priprave Strategije prostorskega razvoja občine in Prostorskega razvoja občine, zato je na podlagi takrat veljavne zakonodaje (ZUNDPP) naročila tudi izdelavo obveznih strokovnih podlag, ki so vključevale naslednje vsebine:
- ocena dosedanjega razvoja v prostoru, položaj in vloga občine v širšem prostoru,
- analiza naravnih in ustvarjenih sestavin
prostora,
- analiza teženj prostorskega razvoja,
- usmeritve za razvoj, urejanje in oblikovanje naselij, odprtega prostora in infrastrukture.
Vse navedene strokovne podlage so uporabljene pri izdelavi OPN in Urbanističnega načrta za mesto M. Sobota.
Vračanje postopka ni racionalna rešitev, čeprav bo tudi nadaljevanje zahtevalo dolgotrajna usklajevanja na posameznih resorjih, ki bodo na podlagi zakonodaje izločili ali podprli to, kar nam s strokovnimi utemeljitvami ni uspelo.
	Občina se s stališčem ZEU strinja. 

Občina je upoštevala vse s prostorsko zakonodajo predpisane določbe in jih izvedla. Za vse strokovne podlage je tudi zagotovila proračunska sredstva. 



	
	
	· 
	· 
	
	

	3
	Kranjec D.
	a)
	Se ne strinja s širitvijo mesta na jug, ker je kanalizacija že obremenjena in se s tem poveča obremenitev
	Širitev mesta na jug za stanovanjsko gradnjo je dolgoročna opredelitev za širitev mesta in izhaja iz vseh predhodnih urbanističnih načrtov za mesto M. Sobota. Širitev na sever je načrtovana in se že izvaja pretežno za gospodarske, trgovske in transportne dejavnosti. Obremenitev kanalizacije je relativna: dodatno bo obremenjena, če bo občina načrtovane širitve dovoljevala na tak način kot doslej, ko se pozidavo manjša območja ali posamične parcele brez širših kompleksnih rešitev. Obremenjenost južnega kolektorja je znana že dalj časa, načrtovan je bil dodaten kolektor, ki bi odvajal odplake z obstoječega južnega dela mesta. Gradnja na južni strani mesta mora torej biti zasnovana kompleksno, kjer bo poskrbljeno tudi za dodatno gospodarsko javno infrastrukturo.
	Občina se s stališčem ZEU delno strinja. 

Vsa manjša območja, kjer se danes vrši gradnja, je definirana v izvedbenem prostorskem aktu Odloku o prostorsko ureditvenih pogojih, ki je bil sprejeman v skladu s prostorskimi predpisi in na Mestnem svetu. Na akt pa so bila pridobljena tudi vsa soglasja nosilcev urejanja prostora.

Za širitve mesta na jug bodo predpisane v OPN obvezne izdelave podrobnih prostorskih načrtov - OPPN, kjer bodo pogoje podajali nosilci urejanja prostora. V kolikor ne bodo zagotovljene ustrezne kapacitete za normalno funkcioniranje območja, pozitivnega mnenja občina ne bo dobila.



	
	
	b)
	Ne strinja se s pozidavo v bližini avtoceste, poveča se promet, s tem nastajajo večji stroški za kanalizacijo, potrebne so zaščitne ograje, poslabša se ozračje. Poslabša se kvaliteta življenja,hrup, onesnaženje.
	AC je od načrtovane širitve mesta  oddaljena 1300 m, vmes je še južna obvoznica, ob kateri je vrisan 50 m zeleni pas, ki bo zasajen z visokoraslim drevjem, ki bo delno varoval stanovanjska območja pred prekomernimi vplivi hrupa in onesnaževanja zraka. Ob AC je načrtovana širitev za posebna območja, gospodarske dejavnosti ter za športne in rekreacijske dejavnosti. Te površine so prometno vezane na avtocesto in južno obvozno cesto ne bodo obremenjevale mesta. Pozidava na teh območjih (če bodo seveda zemljišča uvrščena v poselitveno območje mesta, saj so zemljišča opredeljena kot najboljša kmetijska zemljišča)) bo dodatno ščitila stanovanjske dele mesta pred morebitnimi vplivi avtoceste.
	Občina se s stališčem ZEU strinja.



	
	
	
	
	
	

	4
	Horvat J.
M. Sobota
	a)
	Podpira predlog, da se mesto širi na sever in severozahod zaradi naslednjih razlogov: kanalizacija je že obremenjena, potrebno bo prečrpavanje, bližina avtoceste in betonarn bo kvarno vplivala na poselitev, povečan bo dnevni promet, širitve zajemajo najboljša kmetijska zemljišča,
	Glej odgovor pod 3a in 3b
Dodatno še: Res je, da širitve na južni del posegajo na najboljša kmetijska zemljišča, vendar tudi širitve na severnem delu mesta posegajo na najboljša kmetijska zemljišča.
Povečanje dnevnega prometa bo evidentno ne glede na to, kam se bo mesto širilo. Ob porastu prebivalstva, na kar se računa ob tolikih dodatnih zemljiščih za stanovanjsko gradnjo, bo mesto obremenjeno na vseh koncih, saj so družbene in centralne funkcije mesta pretežno v centralnem delu.
	Občina se s stališčem ZEU strinja.

Glej tudi stališče občine pod 3a in 3b



	
	
	b)
	Prednosti širjenja na sever: naravni padec kanalizacije, manj zahtevna gradnja, novim meščanom se približa nakupovalno središče, zemljišča so manj primerna za kmetijsko obdelavo, poraščenost je večja, bivalno okolje bolj zdravo,
	Celotno mesto je že obdano z nakupovalnimi centri, tako da približanje severnemu BTC-ju ni argument za stanovanjsko gradnjo na severni strani mesta. Razvrstitev in kvaliteta kmetijskih zemljišč je na severni strani mesta enaka kot na južni, ob tem je pretežni severni del mesta, BTC  in del industrijske cone v poplavnem območju, kar zaradi neurejenih razmer že povzroča težave pri odvodnji meteornih voda, poleg tega v poplavnih območjih gradnja ni možna brez ukrepov za varstvo pred poplavami, kar se določi v posebni strokovni podlagi. Mestna občina v okviru izdelave OPN ni pristopila k izdelavi Vodnogospodarske študije, zato novih območij, ki so na poplavnem območju ob Ledavi, ne bo mogla vključiti v predlog OPN.
	Občina se s stališčem ZEU delno strinja. 

Dejansko je severni del mesta namenjen drugim dejavnostim in ne stanovanjem. Območje je dejansko tudi poplavno. Občina je naročila številne vodarske študije in zanje tudi odštela ne mala sredstva. Ker se prostorski akt pripravlja že vrsto let se je med tem spremenila tudi zakonodaja in omenjene študije več niso ustrezne. K strateškim prostorskim aktom vseh  občin , bi morala država podati ustrezne podlage, ki bi omejevale ali dopuščale posamezne prostorske ureditve. Po zagotovilih ministrstva- ARSO,  bi država naj v letih 2011 in 2012 izdelala ustrezne LIDAR posnetke terena za območje cele države. Te natančne podlage bi naj služile za točno določitev kje so poplavna območja in kje jih ni.  Po novejši Uredbi  o  vsebini in načinu priprave podrobnejšega

načrta zmanjševanja ogroženosti

pred poplavami (Uradni list RS št. 7/2010) je navedeno da karte zagotovi Ministrstvo za okolje. Občina se vsekakor želi izogniti dodatnim stroškom za študije, katere morda spet ne bodo upoštevane na državnih inštitucijah.

	
	
	c)
	Podpira predlog obdavčenja nezazidanih parcel,
	Ni predmet OPN

	Nadomestila za nezazidana stavbna zemljišča se v Mestni občini Murska Sobota plačuje že od l. 2004. Višino nadomestila sprejema Mestni svet.
Nadomestilo se, v skladu z 218. a čl. Zakona o graditvi objektov (Ur.l.  RS št. 102/04 UPB1, (14/05 popr.), 126/07, 108/09) ter 2.in 3. čl. odloka, plačuje za zazidane in  nezazidane površine, ki so s prostorskimi akti za območje Murska Sobota določene za širitev naselij in je možnost  priključka najmanj z vodovodnim in električnim omrežjem, ter možnost dostopa z lokalne ceste ali javne poti. To so zemljišča, ki ležijo  na  ureditvenih  območjih Mestne občine M.Sobota.


	
	
	d)
	Meni, da so predlogi brez koristi in da bo prevladal močan lobi in župan z ekipo, treba je upoštevati glas meščanov.
	Brez komentarja
	Občina bi lahko po Zakonu o prostorskem načrtovanju v osnutek OPN vključila le najbolj strateško pomembna območja. Vendar pa so bile podane obsežne in številne pobude  posameznih občanov, podjetij  in Krajevnih skupnosti z območja cele občine. Občina je vztrajala, da so se v osnutek zajele vse pobude. Akt se potrjuje na državnem nivoju, zato ni odvisno od občine kateri posegi bodo ostali v aktu in kateri ne….

	5
	Mestne četrti Murska Sobota
	a)
	Širša javnost je bila premalo vključena v postopek priprave, izostala so pretekla prizadevanja in rezultati v smislu celostnih rešitev drugih strokovnjakov
	Postopek priprave OPN je določen v ZPNačrt in določa vključitev javnosti v javni razgrnitvi, vključitev nosilcev urejanja prostora pa v postopku pridobitve smernic na osnutek OPN. Mestna četrt v Programu priprave ni bila določena kot nosilec urejanja prostora, zato ni bila vključena v postopek pridobivanja smernic k OPN.
Sodelovanje drugih strokovnjakov je bilo v pripravo OPN vključeno preko izvedenih delavnic in natečajev za posamezna območja in preko občinske uprave, ki je posamezne strokovnjake vključila po potrebi.
	Občina se s stališčem ZEU strinja.



	
	
	b
	Že v strateškem delu je stanje obdelano presplošno, deljeno na mestni in podeželski prostor, analiza ne obravnava suburbanih predmestnih naselij, zato so rešitve dvoumne in omejujoče za reševanje specifičnih prostorskih razmer, nesmisel je, da turistična dejavnost ne sodi v kmečko okolje
	Strateški del OPN je splošen, pripravljen v skladu s Pravilnikom o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Uradni list RS, št. 99/2007)
Turistična dejavnost v kmečkem okolju (najbrž primer Polana?) je izločena zaradi vplivov kmečkega naselja na turistično dejavnost, saj ima tam prednost kmetijska dejavnost. Ni pa v kmečkih naseljih izključena dopolnilna turistična dejavnost na kmetiji.
	Občina se s stališčem ZEU strinja.


	
	
	c
	Prostorski načrt mora slediti razvojnemu načrtu
	Mestna občina M. Sobota nima kompleksnega razvojnega načrta, razvojni načrti Mestnih četrti pripravljavcem osnutka OPN niso bili predloženi. Mestne četrti  sodelujejo pri pripravi OPN preko občinske uprave, direktne kontakte ima izdelovalec le z nosilci urejanja prostora. 
	Mestna občina ima določene razvojne projekte definirane v Resoluciji o nacionalnih razvojnih programih za obdobje 2007 – 2023, ki je ključnega pomena za hitrejši gospodarski zagon in uresničenje gospodarskih razvojnih ciljev Slovenije. 

Občina  pobude Mestnih četrti evidentira in jih skuša realizirati preko proračuna. Mestne četrti aktivno sodelujejo pri pripravi vseh prostorskih aktov občine. Podane pobude se večinoma upoštevajo in vključijo v akt.



	
	
	d
	Soglaša s širitvijo na jug, vendar ne le za stanovanjsko gradnjo, za območja bo treba organizirati ali natečaje urbanistične delavnice, podrobna določila glede oblikovanja so nesmiselna.
	V osnutku OPN so bili za potrebe stanovanjskega območja določeni tudi deli zemljišč za družbeno infrastrukturo in zelene površine, vendar je območje širitve skrčeno zaradi negativnih smernic MKGP, ki zavrača vse širitve na najboljša kmetijska zemljišča. Za centralne dejavnosti je del zemljišč načrtovan ob Bakovski cesti, kjer pa temu nasprotujejo lastniki zemljišč, ki so jih kupili z namenom gradnje individualnih hiš. 
Za vse nove širitve je predvidena izdelava podrobnih prostorskih načrtov. 
Sprejemljiv je predlog, da se za celotno dolgoročno širitev na južni strani mesta izvede urbanistična delavnica ali da se prostorske rešitve pridobijo z javnim natečajem. Problem je le v tem, da v prvi fazi gre le za manjša območja na robu mesta, ki jih ni možno obdelati kompleksno, saj bodo tam zopet prevladali individualni interesi, kot je to praksa pri vseh dosedanjih OPPN, ki so bili izdelani za posamična območja na jugu mesta.
	Občina se s stališčem ZEU strinja. Za vse širitve, ki so predvidene na jugu mesta bodo kot obveza v OPN zapisana določila, da je potrebno izdelati OPPN- je. Občina v sklepu o pričetku lahko predpiše pripravo večih idejnih zasnov. Res pa je, da se kvalitetnejše rešitve dobijo preko različnih prostorskih načrtovalcev. Ker gre v teh območjih za stanovanjsko gradnjo, najbrž lastniki parcel oz. bodoči investitorji ne bodo hoteli zagotoviti finančnih sredstev za urbanistične delavnice, še manj za javne natečaje. Te stroške bo morala občina zagotoviti v občinskem proračunu in šele nato začeti pripravljati OPPN, katerega bo tudi morala financirati sama. 

	
	
	e
	Upoštevati predvidene širitve na območju Lendavska sever.
	Občinski prostorski načrt sicer lahko spremeni rešitve, ki so že verificirane v obstoječih veljavnih podrobnih prostorskih načrtih in sicer tako, da jih razveljavi in predpiše izdelavo novega, vendar to ni racionalno, sploh pa neizvedljivo, če se istočasno ne spremeni tudi lastništvo zemljišč. 
	OPN povzema območja kjer so že sprejeti podrobni prostorski načrti OPPN-ji. Le ti pa se na pobudo občine ali lastnikov zemljišč- investitorjev tudi po predpisanem postopku lahko spreminjajo.

	
	
	f
	Ni vrisana rezervacija koridorja za severno in zahodno obvoznico,
	Dokler ni določena natančna trasa ceste, ni možno določiti podrobnejše namenske rabe prostora. Zato je severna obvoznica prikazana le v strateškem delu OPN in v grafičnem prikazu JGI pa le kot koridor. Zahodna obvoznica je s traso, ki je bila določena brez primerjave med več variantami, le na podlagi idejne zasnove projektanta,  del občinskega prostorskega načrta in bo sprejeta istočasno z OPN.
	Občina soglaša s stališčem ZEU. 
Na podlagi izdelanih študij obvoznega sistema mesta Murska Sobota se je izkazalo, da so za zagotovitev tekočega prometa najpomembnejše obvoznice na jugu, vzhodu in zahodu mesta.

	
	
	g
	Premalo je dopolnilnega zelenega sistema, na Lendavski sever predlaga ureditev športnih in otroških igrišč, 
	Dopolnilni zeleni sistem je prikazan predvsem v strateškem delu OPN. V izvedbenem delu, kjer so že definirane namenske rabe zemljišč in tudi že izvedene gradnje in ureditve, ni možno načrtovati dodatnih zelenih površin. To je možno le v novih kompleksih. Na območju Lendavske sever veljajo sprejeti podrobni prostorski načrti, v katerih bi morale biti tudi zelene in rekreacijske površine, vendar le-teh investitor ne more prodati, zato se tudi niso načrtovale. Na prostih površinah, ki še niso pozidane je ureditev zelenih in rekreacijskih površin možna le ob pogoju, da so zemljišča v lasti MOMS.
	Posamezna območja zelenih površin so zajeta že v izdelane izvedbene akte, prav tako bodo vključena v OPN.
Občina je za območje Lendavska sever  izvedla urbanistične delavnice kjer je bila načrtovana tudi renaturacija reke Ledave kot kvaliteten rekreacijski prostor. V neposredni bližini pa  je tudi  mestni gozd Fazanerija z urejenimi rekreacijskimi površinami.

	
	
	h
	Širitev pokopališča
	Širitev pokopališča ni bila predmet OPN. Pri pokopališčih je težnja prehoda na pokope z žaro, kar zavzema manj prostora.
	V skladu z Zakonom o pokopališki in pogrebni dejavnosti ter o urejanju pokopališč, se morajo območja  pokopališč z zadostnimi površinami za pokope  določiti v planskih aktih občine – torej sedaj v OPN za obdobje najmanj 30 let.
Sedanje kapacitete pokopališča so za predpisano obdobje zadostne. V naslednjem OPN-ju oz. spremembah čez nekaj let pa bo potrebno ponovno preveriti kapacitete obstoječih površin za določeno obdobje.



	
	
	i
	Predlog mora upoštevati vodne smernice EU in predvideti prostor za renaturacijo Ledave, Puconskega potoka in potoka Dobel,
	Kaj so vodne smernice EU, nam ni znano, so pa pri pripravi OPN upoštevane smernice, ki jih je na osnutek podalo MOP – ARSO.  Ledava je v  pristojnosti države in se vse ureditve lahko izvajajo ob soglasju ministrstva in na podlagi podrobnega prostorskega načrta. V dopolnjenem osnutku OPN za Ledavo ni predvidena izdelava podrobnih načrtov, zato se pripomba upošteva v tem smislu, da se za enote urejanja, ki zajemajo vodotoke, predpiše izdelava podrobnih prostorskih načrtov. Le preko prostorskega akta je v postopek priprave dokumentacije in izvedbe vključeno tudi ministrstvo.
	Verjetno je mišljena vodna direktiva evropskega parlamenta…
Občina je preko urbanističnih delavnic pridobila kvalitetne idejne zasnove za renaturacijo reke Ledava. Z zagotovitvijo proračunskih sredstev se projekt lahko nadaljuje. Projekt se bo izvajal postopoma in fazno. 

	
	
	j
	Niso vključene ideje o športno rekreacijskem parku ob soboški kamenšnici in selitvi stadiona na to lokacijo;
	Za kamenšnico ob Bakovski cesti OPN ne daje posebnih rešitev, ker je pretežni del območja v območju državnega prostorskega načrta za avtocesto, v katerega lahko občina posega le ob soglasju Vlade, ki je izdala državno uredbo o lokacijskem načrtu za avtocesto. V državni prostorski načrt je bil vključen tudi ureditveni načrt, v katerem so ob vodnih površinah predvidene tudi športno rekreacijske površine, vključno s stadionom. Ker se na podlagi Tehničnih pravil o pripravi OPN območje državnega prostorskega načrta mora prikazovati z enotno sivo barvo, v gradivu teh rešitev ni mogoče videti. 
	Občina se strinja s stališčem ZEU. 
Rekreacijske vsebine so definirane v občinskem aktu - ureditvenem načrtu; vsekakor pa se za to območje lahko vselej pripravi Občinski podroben prostorski načrt – OPPN, ki bo vse nove vsebine natančneje določil. Poleg tega je občina na tem območju dobila v svojo last nekaj parcel in bo zato lažje odločala o novih vsebinah. 

	6
	Krpič A. 
	
	Ne podpira predloženega programa za širitev mesta proti jugu. Podpira širjenje na sever in severozahod.
Slabosti širjenja proti jugu:
- kanalizacija, ki je poddimenzionirana z minimalnimi padci, bo še bolj obremenjena, ob večjih nalivih je mesto zalito, treba bo zamenjati južni glavni kolektor, kar je povezano z velikimi stroški, obstoječa kanalizacija ni grajena vodotesno, novi priključki bodo povečali tveganje za onesnaženje podtalnice, potrebno bo prečrpavanje, kar bo povečalo stroške,
-bližina asfaltne baze, separacije, betonarne in AC bo povzročalo povečanje prašnih delcev v zraku,
-povečan bo dnevni promet do nakupovalnega središča na severni strani, kar bo še povečalo škodljive izpušne delce,
-širitve so načrtovane na najboljših kmetijskih zemljiščih, kar je v nasprotju s smernicami, predvsem pa z zdravo pametjo,
	Glej obrazložitve pod 3a in 3b ter 4a in 4b
	Občina se s stališčem ZEU strinja.


	
	
	
	Prednosti širjenja na sever:
-zaradi naravnega padca terena je izvedba kanalizacije enostavna, cenejša in zanesljivejša ter tehnično primernejša,
-meščanom bo približano nakupovalno središče in načrtovana delovna mesta v industrijski coni, manj bo obremenjeno središče mesta,
-oddaljenost od povzročiteljev prašnih delcev je večja,
-zemljišča so manj primerna za kmetijsko rabo,
-poraščenost z drevjem je večja, bivalno okolje je bolj zdravo,
	Glej obrazložitve pod 3a in 3b ter 4a in 4b
	Občina se s stališčem ZEU strinja.


	
	
	
	Meni, da so pripombe sicer nekoristne, ker bo obveljal županov lobi;
	Brez komentarja
	Glej stališče občine pod 4d

	Öri J.
	a
	Širitev mesta proti jugu naj v prvi fazi zajema območja ob obstoječih cestah: Bakovski in Ulici Ivana Regenta in ne kot posamične površine na robu mesta, kot je prikazano v osnutku,
Širjenje mesta proti jugu je strategija, stara že desetletja, ki je z izgradnjo AC in južne zbirne ceste toliko bolj določna, treba pa jo je zastaviti etapno, 
Gradnja na robovih mest je z razliko od obstoječih kompleksnih stanovanjskih območij (npr Tomšičevo naselje) postala stihijska in nenačrtna ter podrejena lastnikom parcel,
Predlagane širitve bi bilo treba strniti v večjo kompleksno območje in ga urediti po vseh urbanističnih in prostorskih parametrih, zagotoviti ustrezno kompleksno komunalno opremo in izkoristiti obstoječo prometno mrežo.
	V osnutku OPN so bila za potrebe stanovanjskega območja določena vsa zemljišča od sedanjega roba mesta do južne obvozne ceste, vendar je območje širitve skrčeno zaradi negativnih smernic MKGP, ki zavrača vse širitve na najboljša kmetijska zemljišča. Načrtovana so bila tudi območja za centralne dejavnosti in rekreacijo z novim parkom. V dopolnjen osnutek so vključena le robna zemljišča, ki jih ni možno obdelati kompleksno, saj bodo tam zopet prevladali individualni interesi, kot je to praksa pri vseh dosedanjih OPPN, ki so bili izdelani za posamična območja na jugu mesta.
Predlog, da se določijo kompleksna območja ne glede na parcialne interese lastnikov parcel, je umesten, ni pa v domeni pripravljavcev gradiv.

	Občina se s stališčem ZEU delno strinja.

Na južni strani mesta veljajo sledeči prostorski akti: Odlok o prostorsko ureditvenih pogojih – PUP, Odlok ZN za podaljšek Kajuhove  in OPPN med Kajuhovo in Tomšičevo. Vsi navedeni akti so bili izvajani po zakonskih določilih in sprejeti na Mestnem svetu. Stihijska gradnja se je zgodila ob Južni ulici, ker je to dopuščal PUP. Vsi graditelji so gradili na podlagi gradbenih dovoljenj, ki jih izdaja Upravna enote in ne občina.
Na vseh novih območjih se bodo obvezno izdelovali novi OPPN-ji, ki bodo nove parcele definirali ne glede na interese posameznih lastnikov – obstoječe parcele so dolge in ozke in jih po večini ni možno na noben način določiti kot samostojno parcelo za gradnjo objekta.



	
	
	b
	Širitev za gospodarske dejavnosti (program OKO) bi bilo treba usmeriti na vzhodno stran občine na mejo z občino Beltinci, kjer že nastaja gospodarska cona, predlagana lokacija je zaradi izpostavljenosti bolj primerna za rekreacijske in družbene dejavnosti (arheološki muzej, letalski muzej).
	Poleg širitev ob Bakovski cesti, so bile v dopolnjen osnutek vključene tudi večje širitve ob meji z občino Beltinci, ki pa so zaradi negativnih smernic MKGP skrčene na površino ob glavni cesti na meji z občino Beltinci. Programskih zasnov za načrtovane širitve ni, območja so opredeljena s podrobno namensko rabo IG, kamor se lahko umestijo obrtne, skladiščne, prometne, trgovske, poslovne in proizvodne dejavnosti.
	Občina se s stališčem ZEU strinja.



	
	
	c
	Širitev ob Markišavski cesti za gospodarske dejavnosti je neprimerna, saj je tu še vedno rezervat za železniško infrastrukturo.
	SŽ se v svojih smernicah niso posebej opredelile do rezervata ob Markišavski cesti, za načrtovano infrastrukturo tudi ni idejnih zasnov, ki bi jih lahko ustrezno upoštevali pri pripravi OPN.
	Občina se s stališčem ZEU delno strinja.

V javni razgrnitvi so bile podane celo pobude, da bi tu bila stanovanjska gradnja. Temu občina nasprotuje. Ker pa je v ZN za SOIC koridor železniške obvozne proge že rezerviran , kakor tudi v OPPN za vzhodno obvozno cesto, menimo, da je kljub temu potrebno to obvozno progo upoštevati. Obenem menimo, da so gospodarske dejavnosti ob progi ustrezne.

	
	
	d
	Za zahodno obvozno cesto bi bilo treba pripraviti podrobnejši idejni projekt in podrobnejši prostorski načrt s predhodno analizo variantnih rešitev, kot je predpisano v zakonodaji.
	Soglašamo s pripombo, vendar je odločitev MOMS drugačna: povzeta je idejna zasnova, ki jo je predložil projektant
	Občina je strokovno podlago usklajevala z DRSC in se na bivšem MOP- direktorat za prostor dogovorila, da je tak način (vključitev OPPN v OPN) možen.

Idejna zasnova pa je obravnavala več variant in se opredeljevala o njihovi primernosti.

	
	
	e
	Redakcijske pripombe:
- zakaj je letališče označeno s šifro RA, če leži v k.o. M. Sobota, naziv je Pomurski letalski center
	Označba enot urejanja nima nobenih posledic za urejanje, je le poljubna označba nekega območja s posebnimi značilnostmi. Ker leži letališče v k.o. Murska Sobota, se enota urejanja lahko tudi preimenuje, vendar to ne vpliva na PIPe.
	Občina se strinja s pobudo, naj se OPN ustrezno dopolni.

	
	
	f
	Naj se zagotovi dovolj prostora za izvedbo krožišč obvoznice s Panonsko ulico in obvoznice z Bakovsko cesto ter na ostalih križiščih.
	Dokler ni tehničnih rešitev, ni možno definirati podrobnejše namenske rabe za širitev križišč. Bodo pa krožišča začrtana v grafičnih prikazih gospodarske javne infrastrukture.
	Za to krožišče so izdelani PGD projekti. Zato je potrebno OPN ustrezno dopolniti .

	Benko A.
	a
	Pomembno je, da se javnost vključi v postopek nastajanja OPN in da se upoštevajo njihove pripombe
	Vključevanje javnosti v postopek nastajanja OPN določa zakonodaja, pripombe pa se upoštevajo, če so utemeljene.
	Občina se s stališčem ZEU strinja.



	
	
	b
	Je proti blokovski zazidavi na južni strani mesta, ker mesta proti robu znižujejo višinske gabarite, ki se tako bolj sklapajo z naravo
	Nadaljnja širitev mesta z izključno individualno zazidavo je neracionalna, ker daje najmanjši izkoristek komunalno urejenega zemljišča. Načrtovana zazidava ne bo presegala etažnosti P + 4. »Sklapanje« z naravo v tem primeru ni kriterij, ker načrtovane širitve mejijo na kmetijska zemljišča.
	Območji SO99 in SO106 sta ob mestnih vpadnicah – to sta Tomšičeva ulica in Bakovska ulica. V teh dve območjih se naj poleg stanovanj predvidi tudi druge spremljajoče dejavnosti, npr. v pritličju poslovni prostori, v nadstropju stanovanja. Torej kot je CU.

V 90. členu odloka je navedeno, da so objekti etažnosti P+3, to se naj korigira in zapiše »do P+3«.

Območji SO101 in SO104 sta v južnem delu mesta kjer že prevladuje individualna stanovanjska gradnja, to je južno od Ulice Vinka Megle in južno od Južne ulice. V tem delu mesta se bodo z OPN dovolili višji gabariti za obstoječe objekte od sedanjih dveh etaž nad terenom na tri etaže nad terenom. Naj se v teh dveh novih območjih predvidi SS gradnja (kot je že določeno v OPN) vendar ne samo za bloke z etažnostjo P+3, pač pa individualno stanovanjsko gradnjo, kakor tudi vrstno strnjeno gradnjo z etažnostjo do P+2.

Navedene določbe določa  90. člen;  v odloku je navedeno, da se gradijo bloki in samostojni stanovanjski objekti.  Objekti so eno ali več stanovanjske stavbe…

Iz navedenega teksta se razume, da se lahko gradi  samostojna eno stanovanjska stavba. To razumemo tudi kot enodružinska hiša.  

Ustrezno korigirati odlok in karto.



	
	
	c
	Kdo bo gradil bloke z minimalnimi pogoji bivanja, glede na upadanje prebivalstva, to bo povzročalo porast kriminala, isto je z načrtovano gradnjo na Lendavski sever, kjer gre le za interes lastnika, to je nemoralno.
	Brez komentarja
	Interesi investitorjev se lahko v prostorskem aktu, ki je v pripravi omejijo in usmerijo, če se take zahteve podajo v javnih razgrnitvah in na Mestnem svetu. V mestu  že obstajajo blokovska naselja, po našem mnenju tu ni zaznati odstopanj v številu kriminalnih dejanj.

	
	
	d
	Glede na ankete (?) bi vsi ljudje radi živeli v hiši na robu mesta v zelenju, zato je širitev na jug za to primerna, 
Predlaga strnjeno nizko pozidavo, s tem bi ohranili veduto in se približali izkoristku blokovske zazidave ???
	Glej odgovor pod 8b
	Glej odgovor občine pod 8b

	
	
	e
	Oživitev mestnega jedra, selitev ekonomske šole iz mesta je neprimerna, Slovenska ulica je degradirana, če bi izvedli anketo, bi dobili program, ki mestu manjka,
	Brez komentarja
	 Žal občina ne more vplivati na poslovne odločitve lastnikov lokalov.
Pomagamo lahko edino tako, da zagotovimo za parcele, ki so v njihovi lasti, izvedbo in sprejem ustreznih prostorskih aktov ter morebiti še ustrezno javno infrastrukturo.

Preko anket se ne dobi noben program. Dobijo se ideje, ki se lahko vključijo v program. To možnost pa še vedno imajo vsi v času javne razgrnitve in razprave oz. v času priprave akta.


	
	
	
	Rešiti problem stoječega prometa, zazidava ob knjižnici, izkoristiti kletne prostore, ne bo zelenic
	Celotno mesto je že pokrito z obstoječimi prostorskimi načrti, ki jih z OPN ne spreminjamo. 
	Veljavni izvedbeni prostorski akti imajo vključene določbe o obvezni ureditvi mirujočega prometa- tudi obvezne izvedbe podzemnih garaž.

	
	
	f
	Oblikovanje objektov, nakloni strešin, ni možna gradnja objektov z ravnimi strehami, to je sodobna gradnja ?, ki zdrži obremenitve snega, določiti območja, kjer bo možna sodobna gradnja,
	Enačenje ravnih streh s sodobno gradnjo je neumestno in nestrokovno. Tudi v prejšnjih »nesodobnih« časih so se gradili objekti z ravnimi strehami, vendar le tam, kjer je to izhajalo iz identitete okolja. Za naše okolje ravne strehe na individualnih stanovanjskih hišah in tudi ostalih objektih niso značilne. Ravne strehe na blokih so se pojavile v 70. letih, kjer strehe niso imele več oblikovnega pomena, kot jih imajo pri objektih z nižjimi gabariti.
	V OPN bodo definirana posamezna območja (v mestu in nekaterih naseljih)  kjer se bodo lahko izvedle ravne strehe in enokapne strehe z nižjimi nakloni.

	
	
	g
	Določiti barvo fasadnih oblog.
	Pripomba se upošteva – v odloku so že določene barve fasad.
	Občina se s predlogom in stališčem ZEU strinja. Nasprotujemo kričečim barvam in menimo, da so ustrezni odtenki svetlih barv. 



	
	
	h
	Vse šole imajo ravne strehe
	V 42. členu, ki obravnava šolske objekte so že dopustne tudi ravne strehe, zato je pripomba brezpredmetna
	Glej odgovor 8 f

	
	
	i
	Podrobneje definirati odmike
	Odmiki so ustrezno definirani tako, da veljajo za vse enote urejanja enotno. Natančnejša definicija za celotno enoto urejanja je zaradi različnih že obstoječih odmikov, nemogoča.
	V OPN je zapisano, da je najmanjši odmik gradnje objektov od sosednje parcelne meje 1,0 m. Dodatno treba navesti, da ob upoštevanju požarnih odmikov med objekti. 1 m od meje pa le tam, kjer je takšen sistem pozidave.  

	
	
	j
	Pri obrtnih conah določiti odstotek zelenih površin za boljše bivalne pogoje in odtok voda.
Preveč je industrijskih in gospodarskih površin, odstotek zelenih površin naj bo vsaj 15 – 20 %,
	V vseh enotah urejanja s stanovanjsko gradnjo bo dodano določilo o odstotku zelenih površin, v gospodarskih conah je to nesmotrno.
	Na novih območjih kjer se bodo izdelovali OPPN-ji lahko občina predpiše % pozelenitve parcele. V OPN bo to tudi upoštevano.

	
	
	k
	Na strehah, večjih od 1000 m2  bi se morala vzpodbujati gradnja fotovoltaičnih celic, ali alternativne energije ali jih ozeleniti.
	Na vseh strehah je možna postavitev sončnih kolektorjev
	Občina se s predlogom in stališčem ZEU strinja.  OPN se bo v določilih ki urejajo energetiko tudi še dopolnil. 

	
	
	l
	V tabeli nezahtevnih in enostavnih objektov črtati kozolce
	DA, pripomba se upošteva.
	Občina se s predlogom in stališčem ZEU strinja.

	
	
	m
	Ni predvidena širitev pokopališča, predlaga novo lokacijo za pokopališče, na obstoječem pa povečanje parkirišča.
	Za širitev pokopališča zaenkrat ni potreb
	Glej odgovor občine pod 5h.

	
	
	n
	Višina do 4 etaže v Krogu, Bakovcih, Pušča je preveč,
	Gre za objekte centralnih dejavnosti, višine se bo preverilo
	Popravi se naj na P+2 oz. 3etaže nad terenom.

	
	
	o
	Predlaga sodelovanje.
	Da, vendar brez finančnih obveznosti za občino
	Občina je  organizirala skupni delovni sestanek Društva arhitektov Pomurja, Upravne enote MS in Odbora za urbanizem , občine ter ZEU.

	9
	Červek J.

	1
	Naj se doda člen Pomen izrazov, priložena vzorčna tabela.

	DA, pomen izrazov bo dodan kot priloga ali vključen v odlok
	Občina se s predlogom in stališčem ZEU strinja.

	
	
	2
	Pripombe na strateški del odloka:
V 10. členu (prednostna območja za razvoj poselitve in razvoj dejavnosti) se predlaga sprememba druge alinee 1. točke tako, da se glasi: poselitve se prvenstveno usmerja na degradirana in prazna zemljišča znotraj naselij, temu sledi zgoščevanje poselitve in šele nato na nezazidana zemljišča v mestu M. Sobota in na razširjena območja južno od mesta.
	Pripomba se upošteva, v člen se dodajo prednostna območja za poselitev
	Občina se s predlogom in stališčem ZEU strinja.

	
	
	3
	V 10. členu se dopolni 2. točka s besedilom: rastlinjaki se prvenstveno postavljajo ob naselju – kot širitev kmetije na kmetijska zemljišča (cesta, obcestna pozidava stanovnajskih objektov, kmetijska poslopja v notranjosti, rastlinjaki na kmetijskih površinah, proste kmetijske površine). 
	Dopolnitev je možna, ni pa nujna, saj gre v členu le za opredelitev prednostnih območij in ne vpliva na izvedbeni del
	Občina se s stališčem ZEU strinja.

	
	
	4
	V 10. členu se naj popravi 4. točka, saj so določene centralne dejavnosti že zagotovljene izven naselja – bolnišnica v Rakičanu.
	Člen se dopolni z navedbo, da se centralne dejavnosti razvijajo na obstoječih lokacijah, v ostala naselja centralnih dejavnosti na novo  ne bomo  umeščali
	Občina se s predlogom in stališčem ZEU strinja.

	
	
	5
	V 11. členu (omrežje naselij z njihovo vlogo in funkcijo) se predlaga sprememba 2. točke – ostala naselja v občini M. Sobota niso funkcijsko manj pomembna (zdravstveno, izobraževalno in infrastrukturno območje v naselju Rakičan). Določene funkcije, ki v samem mestu nimajo zagotovljenih zadostnih površin se lahko oblikujejo v drugih naseljih kjer se jim zagotovi velike proste površine, tudi  za kasnejšo širitev in dodatno ponudbo(večji športni center, prometni terminal, podjetniški inkubator, vzorčno ekološko naselje, botanični vrt).
	Pripomba se lahko smiselno upošteva, člen je ustrezno dopolnjen. Za izvedbeni del mora biti znana lokacija in podrobnejša namenska raba.
	Občina se s predlogom in stališčem ZEU strinja.

	
	
	6
	V 12. členu (temeljne smeri prometnega povezovanja naselij v občini in regiji) se predlaga sprememba 2. točke – v prostoru naj se idejno začrta še severna in zahodna obvozna cesta, tako da se sklene krog okoli Murske Sobote. Na tak način se prepreči morebitne nezaželene posege v prostor, ki bi v prihodnosti ovirali potek tras. 
	Omenjen je prometni obroč,  dodane so vse načrtovane obvoznice. Severna obvoznica (in morda tudi zahodna ?) bosta le predmet strateškega dela OPN.
	Celoten prometni obroč je definiran le v strateškem delu OPN. Zahodna obvoznica se je v OPN vključila na nivoju OPPN, kot to dopušča prostorska zakonodaja.

	
	
	7
	V 12. členu se predlaga dopolnitev 3. točke – v prostoru naj se ob križanju železniških prog Pragersko - M. Sobota – Hodoš in Avstrija – M. Sobota – Lendava s križanjem obvozne ceste predvidi območje večjega prometnega terminala – logistični center (v neposredni bližini sta že avtocesta in manjše športno letališče).
	Glede na načrtovane prometne ureditve, bi bilo nujno definirati zunanji prometni terminal, še posebej, ker se je načrtovani v Markišavskem logu pozidal z drugimi namembnostmi. To bi bilo  možno le s temeljito analizo v posebni prometni študiji.
Lahko pa se definira informativno – odločitev občine.

	V kolikor so  študije izdelane vsaj na idejnem nivoju, se naj v OPN v strateškem delu projekt nakaže. Občina pa je to idejo sama želela vključiti v predlogu 75 d in 75 f, ki pa ga je MKGP v smernicah zavrnilo. Vztrajamo še pri predlogu 75a in 75b ter 75c.


	
	
	8
	V 15. členu (prometna infrastruktura) se predlaga dopolnitev 3. točke – v prostoru naj se načrtujejo nove kolesarske poti ločeno od cest – kar zagotavlja večjo varnost, ter hkrati ponuja dodatno športno in turistično ponudbo. Poti so asfaltirane, dodatno se predvidi utrjene steze čez kmetijske površine in skozi gozdove. 
	V členu je že zapisano, da so obstoječe kolesarske poti neustrezne in da se bodo dogradile.
V 4. Točki je za turistične poti dodana možnost ureditve po obstoječih cestah in poteh.
	Občina stalno nadgrajuje sistem kolesarskih poti. Odlok mora biti zapisan tako, da se bodo le te lahko izvajale ob cestah, ob ulicah , kjer jih še ni, ob ali na poljskih ter gozdnih poteh.

	
	
	9
	V 15. členu se predlaga sprememba druge alinee 5. točke – v prostoru naj se začrta najboljšo varianto predvidene trase železnice Avstrija – M. Sobota – Lendava, ki lahko bistveno vpliva na razvoj mesta in okolice (podobno kot predlagana dopolnitev 3. točke, 12 člena. 
	V členu je že zapisano, da se bo trasa določila z variantami, ki zaenkrat niso znane. Določene morajo biti na podlagi analize prostora in na podlagi ostalih načrtovanih prometnih ureditev.
	Občina se s stališčem ZEU strinja.

	
	
	10
	V 15. členu se predlaga dopolnitev 6. točke – na letališču nas se predvidi možnost širitve – predvsem kot turistično ponudbo (možnost graditve dodatnih letaliških objektov, širitev letališke steze).
	V členu je že zapisano, da je letališče namenjeno turizmu, dodatne širitve so tudi možne v okviru razpoložljivih stavbnih zemljišč, sicer pa  s spremembo rabe. Dodan je stavek, da so širitve možne.
	Občina se s predlogom in stališčem ZEU strinja.

	
	
	11
	V 21. členu (usmeritev za razvoj naselij) se predlagajo spremembe v vseh točkah. Za neizkoriščena in opuščena območja v mestu M. Sobota naj se predvidijo natečaji ali večje število variantnih rešitev, s katerim bi se dvignila kvaliteta arhitekturnega in urbanističnega oblikovanja. Visoka pozidava z večjim izkoristkom naj se določi za severno vzhodni del mesta. Tako se ohranja pretežno nizka pozidava, značilna za panonsko mesto. Moderno mesto s panonskim oblikovanjem ima visok poudarek – SV območje blokovske pozidave. Predvsem v širitvi na južnem delu se mora predvideti nizka zazidava – večji izkoristek se lahko doseže s kvalitetno vrstno zazidavo (podobno kot Naselje ljudske pravice), ter se tako prepreči neenotni višinski gabarit mesta. 
	Člen določa usmeritve, ne pa natančnih pogojev za nadaljnje načrtovanje. To lahko sicer zapišemo, realizira pa se v izvedbenem delu za vsako enoto urejanja.
V 3. Točki 21. Člena je dodano, da se za neizkoriščena zemljišča lahko izdelajo variantne rešitve, pridobljene tudi z javnimi natečaji.
Na južnem delu je že predvidena nizka zazidava,  v izvedbenem delu so za območja predvidenih OPPN podani pogoji o načinu gradnje. Obveznost natečajev lahko dodamo, če bo s tem soglašala MOMS.
	Občina se s stališčem ZEU strinja.

Natečaji in urbanistične delavnice se lahko izvedejo, kljub temu da v OPN niso določno predpisani.
Za pomembnejše večje posege v prostor, ki bi lahko vplivali

na arhitekturno in urbanistično prenovo mesta Murska Sobota bo občina imela možnost izvedbe javnih natečajev.

	
	
	12
	V 22. členu se predlagajo spremembe v vseh točkah. Posamezne dejavnosti se lahko definirajo izven mesta v posameznih naseljih, ter tako dvignejo kvaliteto dejavnosti – zdravstvo, šport ipd. Rastlinjaki na kmetijskih zemljiščih so potrebni, vendar je potrebno definirati njihovo postavitev – rastlinjake naj se postavlja na kmetijskih zemljiščih na stiku z naseljem, prepove se naj prostovoljno in nenadzorovano postavljanje po kmetijskih zemljiščih brez posebnega urbanističnega vzorca. 
	Ker so že v mestu rezervirana obširna zemljišča za centralne in gospodarske dejavnosti ter za stanovanja, ni potrebe po teh površinah v okoliških naseljih. Glede na bližino mesta in mobilnost prebivalstva, vključno z javnim avtobusnim prometom, je omogočen dostop do vseh funkcij mesta. Razprševanje centralnih dejavnosti ni načrtovano, ker za to ni potrebe. Tudi industrijskih con v naselju ne bi smelo biti, primer Pavlinjek v Polani, ki povzroča konflikte s prebivalstvom.
Postavite rastlinjakov le ob naselju ni možna, saj gre za nove tehnologije in velike površine, ki jih le v  ali ob naselju ni možno locirati. Rastlinjaki v krajini so žal nuja, ki je ne moremo preprečiti, ker jo vzpodbuja tudi MKGP. 
	Občina se s stališčem ZEU strinja.

	
	
	13
	V 23. členu (usmeritve za urbanistično oblikovanja naselij) je 3. točka definirana napačno in se naj popravi, dopolni, saj manjši trgovski centri ne bodo ponovno oživeli centra. Za oživitev centra je potrebna ponovna umestitev centralnih dejavnosti v center – večnamenska dvorana, kino, izobraževalni center, ki morajo biti dopolnjeni z zadostnimi parkirnimi površinami. 
	Gre za urbani center, kamor ni več možno umeščati večjih objektov. Navedbo smo nekoliko korigirali, dodana je oživitev centralnih dejavnosti.
V centru imamo že dvorano (grad), kino, šole – pa je mesto kljub temu prazno. 
	Občina se s predlogom in  stališčem ZEU strinja.

	
	
	14
	V 23. členu (usmeritve za urbanistično oblikovanja naselij) se popravi 4. točka – namesto P+2, se naj zapiše P+1N+M, P+1N+Po, P+1N+T, P+2N (M-mansarda, Po-izkoriščeno podstrešje, T-terasna etaža – vse trije izrazi so definirani v priloženi Tabeli 1).
	NE, predlagane višine so povsem ustrezne, gre le za usmeritve, bolj natančno se bodo predlagane višine preverile v izvedbenem delu po posamezni enoti urejanja. Dodali smo, da je možno izkoristiti podstrešje, kar je popolnoma enako predlogu.
	Občina se s predlogom in stališčem ZEU strinja.

V izvedbenem delu odloka je potrebno vse zapise poenotiti. Npr. zapis dve etaži nad terenom , zapisati P+1. Določiti je potrebno tudi kleti. Torej se predlog upošteva v izvedbenem delu OPN.

	
	
	15
	V 23. členu (usmeritve za urbanistično oblikovanja naselij) se popravi 5. točka – namesto blokovske gradnje P+4 – ki bi uničila celostno podobo mesta Murska Sobota – ki je dobro vidna predvsem na tem delu iz avtoceste, se naj zapiše vrstna, strnjena pozidava P+1N+M, P+1N+Po, P+1N+T, P+2N (M-mansarda, Po-izkoriščeno podstrešje, T-terasna etaža – vse trije izrazi so definirani v priloženi Tabeli 1) – podobni vzorci se že pojavljajo v mestu (Naselje ljudske pravice…).
	Tekst se nekoliko popravi, doda se še vrstna, strnjena pozidava
	Glej odgovor občine pod 8b .            

 Občina se z blokovsko gradnjo na jugu mesta ne strinja v celoti. 
Z vrstno in strnjeno pozidavo, poleg individualnih objektov, se strinjamo.

	
	
	16
	V 23. členu (usmeritve za urbanistično oblikovanja naselij) se dopolni 6. točka – dodatne javne površine se lahko zagotovijo z zaprtjem Slovenske ulice ob kateri naj se definira kvalitetni kulturni program, zeleni sistem mesta se naj dopolni z drevoredi ob prometnejših cestah, predvidijo se naj nove zelene površine, mirujoči promet je potrebno bolj natančno definirati in dopustiti tolerance za center mesta (v priloženi Tabeli 2), zeleni sistemi v okolici mesta naj se dopolnijo s športno rekreativnim programom. 
	V členu so le usmeritve in ne že pogoji. Zaprtje Slovenske ulice ni več tema, po celostni ureditvi pločnika ni več potrebe po zaprtju, saj je pločnik dovolj širok. Javni programi, ki so bili včasih načrtovani za Titovo ulico, so v notranjosti ( pred galerijo, na tržnici), kar je boljše.
V členu so podane le usmeritve in ne že pogoji za določena območja, to je v izvedbenem delu OPN.
	V nekaterih izvedbenih prostorskih aktih občine, ki so še v veljavi je Slovenska ulica predvidena kot enosmerna ulica s spremenjenim režimom prometa tekom dneva.  

	
	
	17
	V 31. členu (usmeritve za določitev prostorskih izvedbenih pogojev v mestu M. Sobota) se dopolnijo oz. popravijo vse točke – v prvi točki je potrebno definirati višinski gabarit dveh etaž (v novem členu - pomen izrazov), 2. in 3. točka sta že definirani v zgornjih pripombah. Za izpolnitev 4. točke naj se v izvedbenem delu natančno definirajo zelene površine – priloženo v Prilogi 3 in Tabeli 5. Doda naj se 5. točka, ki za vse večje posege, ki bi lahko vplivali na arhitekturno in urbanistično prenovo mesta Murska Sobota, kot tudi za družbene objekte predvidi predhodni javni natečaj ali več različnih variantnih rešitev, s katerimi se dvigne kvaliteta arhitekturnega in urbanističnega oblikovanja. 
	Dodan je Pomen izrazov, kjer je tudi definicija etaže.
V 4. točki so le usmeritve, v izvedbenem delu je za vsako enoto urejanja z večstanovanjskimi in javnimi objekti določen odstotek zelenih površin. 
Dodana je predlagana 5. točka.
	Občina se s predlogom in stališčem ZEU strinja.
Natečaji in urbanistične delavnice se lahko izvedejo, kljub temu, da v OPN niso določno predpisani. Za pomembnejše večje posege v prostor, ki bi lahko vplivali

na arhitekturno in urbanistično prenovo mesta Murska Sobota bo občina imela možnost izvedbe javnih natečajev.

	
	
	18
	V 31. členu (usmeritve za določitev prostorskih izvedbenih pogojev v naseljih) se dopolnita in popravita 2. in 3. točka. Značilnosti prekmurske arhitekturne tipike: tlorisne oblike so podolgovat tloris – iztegnjena hiša, hiša na vogel – tlorisne oblike v črki L in hiša na ključ - tlorisne oblike v črki U. Definira se naj etažnost P+1 – P+Po. Posamezni izrazi naj bodo definirani v novem členu - pomen izrazov. 
	Usmeritve v tem členu se nanašajo na mesto, v mestu pa ne določamo prekmurske tipike
	Občina se s stališčem ZEU strinja.

	
	
	19
	34. člen se dopolni skladno z zgoraj navedenimi pripombami. 


	Za naselja so podane glavne značilnosti arhitekturne tipike.
	Občina se s stališčem ZEU strinja.

	
	
	
	Pripombe na izvedbeni del odloka:
	
	

	
	
	20
	V 36. členu (namenska raba prostora) se v celoti dopolni 2. točka – oblikuje naj se tabela s podrobno razdeljeno namembnostjo (predvsem stanovanjska in centralna območja), kjer se za posamezno območje naštejejo možne gradnje (skladno z Uredbo o uvedbi in uporabi enotne klasifikacije vrst objektov in o določitvi objektov državnega pomena, Uradni list RS, št. 33/03). Priložena Tabela 4, izdelana na podlagi dopolnjena osnutka odloka OPN Murska Sobota.
	Koncept odloka je tak, da so posegi podani po enotah in ne po podrobnejši namenski rabi. Posegi po rabi so navedeni v vsaki enoti urejanja. Pripravljavcu je prepuščeno, kakšen koncept odloka izbere. Lahko so podani PIP po namenski rabi (kot je to v OPN MOL ali OPN Ormož ali OPN G. Radgona).
Ker smo eni od prvih pripravljavcev OPN-jev, nas je MOP v začetku (napačno?) usmeril v obliko, ko so PIP določeni po enotah urejanja. 
Navedba možnih posegov je v začetnih členih izvedbenega dela OPN.
	V kolikor odlok obdrži zasnovano obliko kot jo je izbral izdelovalec, je potrebno določbe oz. dikcije po enotah urejanja poenotiti. Občina je pripravljavcu pripravila poseben seznam, kjer smo navedli kje so različni zapisi za iste določbe.

	
	
	21
	V 37. členu (splošni prostorsko izvedbeni pogoji na stavbnih zemljiščih) se popravi 2. točka – manjkala sta izraza dozidava in nadzidava, ostane naj tudi pojem nadomestna gradnja, ki po ZGO-1B sicer ne obstaja več, se pa zato ta pojem naj definira v odloku:
»Če ta odlok ali drug predpis ne določa drugače, so na celotnem območju občine dopustne naslednje vrste gradenj:

– gradnja novega objekta,

– dozidava ali nadzidava novega objekta k obstoječemu objektu,

– nadomestna gradnja,

– rekonstrukcija objekta,

– vzdrževanje objekta,

– odstranitev objekta,

– urejanje javnih in drugih zelenih površin.

Nadomestne gradnje so dovoljene na istih temeljih, oziroma z zamikom do 25% znotraj obstoječe parcele namenjen gradnji (prej gradbena parcela). Zamik je dovoljen, kadar zamik izboljša prometno varnost, kadar je zamik potreben zaradi upoštevanja posebnih predpisov in odlokov, ki veljajo na območju in kadar gradnja zaradi geoloških razmer na prvotni lokaciji ni mogoča«.
	Dozidava in nadzidava nista izraza iz ZGO, vključena sta v gradnjo novega objekta, kar je obrazloženo v prilogi Pomen izrazov.
Lahko dodamo tudi nadomestna gradnja, vendar moramo potem dodati vse doslej uporabljene izraze, ki pa jih ZGO ne uporablja več. Nadomestna gradnja je tudi novogradnja.
Iz ZGO:
gradnja novega objekta je izvedba del, s katerimi se zgradi nov objekt oziroma se objekt dozida ali nadzida in zaradi katerih se bistveno spremeni njegov zunanji izgled; 


	Občina se s stališčem ZEU strinja.

	
	
	22
	V 37. členu (splošni prostorsko izvedbeni pogoji na stavbnih zemljiščih) je priporočljivo da se 6. točka uskladi in dopolni z Osnutkom Uredbe o klasifikaciji vrst objektov in objektih državnega pomena in Osnutkom Uredbe o razvrščanju objektov glede na zahtevnost gradnje
	Vsi pogoji so podani po enotah urejanja 
	Občina je mnenja, da se morajo dikcije v odloku zapisati enako kot so v veljavni klasifikaciji objektov

	
	
	23
	V 37. členu (splošni prostorsko izvedbeni pogoji na stavbnih zemljiščih) naj se doda 8. točka -  tabela, v kateri so za posamezno območje namembnosti (skladno s Tabela 4) določeni faktorji zazidanosti, izrabe in zelenih površin, višinski gabarit z opisom oblikovanja objektov. Vsi nadaljnji členi od 38 do 87. člena naj vsebujejo podrobnejše pogoje in tolerance za posamezne enote urejanja. Priloga – Tabela 5.
	Koncept odloka ni tak, da bi bili podani splošni pogoji, ki bi veljali za vse enote urejanja. Vsi predlagani pogoji so podani po enotah urejanja.
	V kolikor odlok ohrani zasnovano obliko, je potrebno za vsako posamezno enoto urejanja preveriti ali so predlagani faktorji zapisani in ali so ustrezni.

	
	
	24
	V 37. členu (splošni prostorsko izvedbeni pogoji na stavbnih zemljiščih) naj se doda 9. točka - Velikost, urejanje in oblikovanje javnih odprtih površin, Priloga 3 in Tabela 5..
	Isto
	Občina predlaga, da se predlog preuči in se smiselno vključi v člene, ki urejajo  posamezne enote urejanja.

	
	
	25
	V 37. členu (splošni prostorsko izvedbeni pogoji na stavbnih zemljiščih) naj se doda 10. točka - Odmiki stavb od sosednjih zemljišč, Priloga 6.
	Isto
	V OPN je zapisano, da je najmanjši odmik gradnje objektov od sosednje parcelne meje 1,0 m. Dodatno treba navesti, da ob upoštevanju požarnih odmikov med objekti. 1 m od meje pa le tam, kjer je takšen sistem pozidave.  


	
	
	26
	V 37. členu (splošni prostorsko izvedbeni pogoji na stavbnih zemljiščih) naj se doda 11. točka -,Dimenzioniranje števila parkirnih mest, Tabela 2.
	Isto
	Občina predlaga, da se predlog preuči in se smiselno vključi v člene, ki urejajo  posamezne enote urejanja.

	
	
	27
	Vsi členi med 38. do vključno 87. člena naj se popravijo in dopolnijo skladno s prilogami - Tabela 1, Tabela 2, Priloga 3, Tabela 4, Tabela 5 in Priloga 6.
a) je potrebno bolj natančno definirati namembnost v posamezni prostorski enoti – skladno z veljavno klasifikacijo (omogoča večjo preglednost namembnosti, ter preprečuje zlorabe posameznih nedefiniranih pojmov namembnosti). Tabela 4
b) je potrebno spremeniti (2) točko – odmiki, saj je najmanjši odmik 1,0 m od parcelne meje premajhen za normalno vzdrževanje stavbe/objekta, znižuje kvaliteto življenja in ogroža sosednje parcele. Definira naj se pojem odmik, v posameznem členu – za posamezno enoto, pa se naj dovolijo tolerance, ob določenih pogojih. Nujno je da se definira kdaj je dovoljen najmanjši odmik – ob soglasju soseda. Najmanjši odmik od parcelne meje naj bo različen za nizko gradnjo in sorazmerno večji pri visoki gradnji. Zapiše naj se tudi toleranca za gradnjo v ožjem mestnem središču, ter pri strnjeni pozidavi (dvojčki, vrstna gradnja). - Priloga 6

c) je potrebno bolj natančno definirati pogoje glede velikosti. Za vsako prostorsko enoto je potrebno definirati FZ (faktor zazidanosti), ki za nekatere prostorske  enote sploh ne definira, v nekaterih pa je previsok. Dodatno naj se definira še FI (faktor izrabe), ki je definiran samo v nekaterih prostorskih enotah. Popraviti je potrebno izraz gradbena parcela – ali pa naj se njena definicija zapiše v seznam izrazov – Tabela 1. Za vsako enoto je potrebno ponovno definirati višino objektov, ter definirati posamezne izraze; M (mansarda) se v M. Sobota pojavlja na posameznih stavbah (zelo majhno število), večina stavb ima Po (izkoriščeno podstrešje). – Tabela 5
č) je potrebno bolje definirati oblikovanje streh, v posameznih enotah naj se dovolijo enokapnice in ravne strehe, vendar se naj natančno definira na katerih objektih in v katerih območjih. Pri fasadah se naj bolj strogo določijo barvni odtenki – svetli zemeljski toni, ki naj veljajo za pleskanje in za materiale. Bolj natančno je potrebno definirati del zelenih površin na posamezni parceli (v strateškem delu se zelo poudarja zelene površine). Le te se naj za posamezen tip dejavnosti definira na procent natančno. – Priloga 3, Tabela 5
d) naj se dopolni tabela parkirnih mest – Tabela 2. Določijo naj se tudi pogoji za parkiranje v ožjem mestnem jedru, kjer se lahko dodatne parkirne površine, ki jih ni mogoče zagotoviti na parceli stavbe, zagotovijo v okolici 200m (Garažne stavbe).
	Isto
Ugotavljamo, da so vse priloge, ki  jih predlaga g. Červek povzete po OPN MOL. Uporaba teh tabel v OPN MOMS bi bila plagiatorstvo. 

	Občina predlaga, da se predlog preuči in se smiselno vključi v člene, ki urejajo  posamezne enote urejanja.

	
	
	28
	V 42. členu naj se popravi oblikovanje streh – vse šole v mestu M. Sobota imajo ravno streho ali zelo nizek naklon (razen OŠ II.). 
	V členu je že napisano, da so  možne tudi ravne strehe
	Občina se s predlogom in stališčem ZEU strinja.

	
	
	29
	V 42. členu naj se popravi oblikovanje streh – večina stavb zdravstvenega doma in bolnica imata ravno streho. 
	V členu je že napisano, da so  možne tudi ravne strehe
	Občina se s predlogom in stališčem ZEU strinja.

	
	
	30
	V 44. členu naj se pri namembnosti dovolijo tudi manjši frizerski in kozmetični saloni.
	To ni v skladu z definicijo podrobnejše rabe, v stanovanjskih območjih pa so že možni gospodinjski servisi in druge dejavnosti za osnovno oskrbo
	Menimo, da je predlog že zajet pod storitvene dejavnosti.

	
	
	31
	V 55. členu – potrebno je zagotoviti nove površine za novo mestno pokopališče.
	Preveriti je treba ali je to potrebno. Pobude za širitev ni bilo.
	V skladu z Zakonom o pokopališki in pogrebni dejavnosti ter o urejanju pokopališč, se morajo območja  pokopališč z zadostnimi površinami za pokope  določiti v planskih aktih občine – torej sedaj v OPN za obdobje najmanj 30 let.

Sedanje kapacitete pokopališča so za predpisano obdobje zadostne. V naslednjem OPN-ju oz. spremembah čez nekaj let pa bo potrebno ponovno preveriti kapacitete obstoječih površin za določeno obdobje.



	
	
	32
	V 56. členu se naj dovolijo višji oporni zidovi, višji oporni zid 1,5 m naj se gradi v kaskadah, obvezno morajo biti ozelenjeni. 
	Pogoji za oporne zidove so v MOMS sploh nepotrebni, dodani so kot nezahtevni objekti, za kater je višina določena v Uredbi
	Občina se s stališčem ZEU strinja.

	
	
	33
	V 66. členu naj se popravi etažnost vrtca. Le ta je lahko največ P+1N (ravna streha, izkoriščeno podstrešje, mansarda), priporočljivo je da je vrtec pritličen. 
	Etažnost je podana do, torej je vrtec lahko tudi pritličen.
	Občina se s stališčem ZEU strinja.

	
	
	34
	V 67. členu naj se omeji velikost dovoljenih trgovskih in upravnih stavb na območju. Prepove se naj bencinski servis. Popravi naj se višina, definira se naj oblikovanost strehe – bolnica ima ravno streho. Pri parkirnih mestih se naj zagotovi večji procent PM ki so namenjeni invalidom ( 10% ali več)
	Zbrišemo bencinski servis, 
Zapisano je že, da so strehe lahko ravne
Normativ za parkiranje invalidov je določen.
	Občina se s predlogom in stališčem ZEU strinja.

	
	
	35
	V 69. členu naj se pri namembnosti dovolijo tudi garažne stavbe. Na industrijskih objektih se predpiše ravna streha, enokanice, dvo in večkapnice nizkega naklona. Zagotoviti se mora vsaj 10% zelenih površin, predvideti se morajo večji odmiki. 
	Garaže so po klasifikaciji objektov že v stavbah za promet in stavbe za izvajanje elektronskih komunikacij, zato jih ne naštevamo, lahko pa jih dodamo
	Občina se s predlogom in stališčem ZEU strinja.

	
	
	36
	V 82. in 83. členu naj se dovolijo kolesarke steze.
	Posegi na kmetijska zemljišča bodo preverjeni in usklajeni z Zakonom o spremembah in dopolnitvah ZKZ, so pa kolesarske steze že pod pomožnimi infrastrukturnimi objekti v obeh členih
	Občina se s predlogom in stališčem ZEU strinja.

	
	
	37
	V 90. Členu – naj se doda točka (3):(strokovne rešitve prostorskih ureditev in urbanistični, arhitekturni ali krajinski natečaj)
- Strokovne rešitve prostorskih ureditev za OPPN se lahko pridobijo z izdelavo variantnih rešitev ali z javnim natečajem. Variantne rešitve izdela več različnih načrtovalcev. Izdelane morajo biti tako, da jih je mogoče med seboj primerjati.

- Kadar se strokovna rešitev prostorske ureditve pridobi z izdelavo variantnih rešitev, se za način njihove priprave, vrednotenja in primerjave uporabljajo predpisi, ki urejajo vsebino, obliko in način priprave variantnih rešitev prostorskih ureditev.

- Strokovne rešitve prostorskih ureditev za OPPN se pridobijo z javnim natečajem, kadar gre za načrtovanje prostorske ureditve ob javnih površinah, prostorske ureditve z javnim programom, za kompleksne prostorske ureditve, za prostorske ureditve v vplivnem območju prostorskih dominant ali za prostorske ureditve, ki so same prostorske dominante.
	Dodana je nova točka 4,v kateri je zapisano, da se lahko izvedejo javni natečaji ali proučijo variantne rešitve. Povzet je predlagan tekst, ki ga bomo še prilagodili in dopolnili.
	Občina se s stališčem ZEU strinja.

	
	
	38
	V 90. členu se naj v enotah urejanja SO-99, SO-101, SO-104 in SO-106 predvidi:

Območje OPPN se nameni za gradnjo novega vzorčnega ekološkega naselja. Pri načrtovanju je potrebno upoštevati oblikovanje iz SSe ali SSs, v območju zagotoviti površine za igro otrok, skupne zelene površine in trge; ves promet urediti na robovih novega naselja tako, da so vplivi na okolje v naselju čim manjši; obvezno predvideti gradnjo energijsko učinkovitih stavb (čim boljše osončenje zagotoviti s pravilno orientacijo stavb in odmiki med njimi, ter predpisati toplotno zaščito stavb, ki bo zagotovila čim manjšo izgubo toplotne energije); ogrevanje stavb na sončno energijo ali drugimi lokalno razpoložljivimi obnovljivimi viri energije; predvideti skupni zbiralnik meteorne vode za zalivanje vrtov, izpiranje WC kotličkov.
	Predlagani pogoji so presplošni, namenska raba je določena, pogoji za gradnjo so podani pri splošnih pogojih in veljajo za vse gradnje.
Našteta območja so del širšega območja , ki pa ni v celoti vključeno v izvedbeni del. Zelene površine in centralne dejavnosti bi morale biti obravnavane za celotno območje do obvoznice in ne parcialno le za predlagana zemljišča. 
Priključitev le nekaterih zemljišč ni strokovna rešitev in ji urbanisti nasprotujemo, vendar je to želja lastnikov zemljišč. 
	V kolikor se bo našel investitor oz. skupina lastnikov zemljišč oz. skupina posameznih investitorjev, ki bodo želeli zgraditi ekološko naselje, bo občina v postopku priprave OPPN sledila potrebam tega projekta.

	
	
	39
	V 98. členu (varovanje zdravja) naj se popravi (1) točka, tako da se glasi:
(zagotavljanje higienskih in zdravstvenih zahtev v zvezi z osvetlitvijo, osončenjem in kakovostjo bivanja)

Prostori ali deli prostorov, namenjeni bivanju, uživanju in pripravi hrane ter spanju, morajo biti osvetljeni z dnevno svetlobo v skladu s predpisi o minimalnih tehničnih zahtevah za graditev stanovanjskih stavb in stanovanj.

Obstoječim in novim stavbam je treba zagotoviti v naslednjih prostorih: dnevna soba, bivalni prostor s kuhinjo, bivalna kuhinja, otroška soba, naravno osončenje v času od sončnega vzhoda do sončnega zahoda:

– dne 21. 12. – najmanj 1 uro,

– dne 21. 3. in 21. 9. – najmanj 3 ure,

- dne 21.6. – najmanj 5 ur.

Določba drugega odstavka tega člena ne velja:

– kadar leži stavba na severnem pobočju oziroma v ozki dolini in lega stavbe ne omogoča izvedbe določbe osončenja,

– za gradnjo stavb v stavbnem bloku,

– za gradnjo stavb v vrzeli.
	Vse to je mišljeno pod naslovom, zato tega ni treba razčlenjevati. Tudi navedba normativov za osončenje ne sodi v odlok.
Celotno poglavje Varovanje zdravja bo dopolnjen na podlagi smernic Ministrstva za zdravje, ki so bile zaprošene naknadno.
	Občina predlaga, da se pobudo smiselno vključi v Prilogo 2 – Pomen izrazov

	10
	Horvat J.
(Černelavci)
	1
	Navedba, da oznaka SS pomeni stanovanjske površine individualnih stanovanjskih hiš, namenjene bivanju in spremljajočim dejavnostim je omejujoča. Predlaga, da se navedba individualnih stanovanjskih hiš briše. Primerja 47. in 49. člen odloka
	Vsa navedena območja, ki jih obravnavata 47. in 49. člen so območja individualnih stanovanjskih hiš, kjer zaenkrat želimo ohraniti individualno gradnjo. Pretežno so vsa območja že izgrajena, tako, da večjih stanovanjskih objektov razen z rušitvijo obstoječih  individualnih stavb, ni možno umestiti. Predlog bomo preučili za vsako enoto posebej v 49. členu, možna je predlagana korekcija glede na to, da je individualna stanovanjska območja treba bolj izkoristiti.
	Občina meni , da se beseda individualna lahko izbriše. – preveriti je potrebno še ostala določila.

	
	
	2
	Predlaga korekcijo faktorja zazidanosti iz 0,4 na 0,5
	Faktor zazidanosti 0,4 je povzet po Uredbi o prostorskem redu Slovenije in velja za čista in splošna stanovanjska območja. Glede na to, da se funkcionalna zemljišča ob objektih, predvsem pa zelene površine itak zmanjšujejo, sprememba  faktorja zazidanosti ni možna.  
	Občina se strinja, da se OPN izdela v skladu s predpisi 

	
	
	3
	V enoti urejanja SO 46 se naj dvigne etažnost na P+3
	Pripomba se upošteva.
	Občina se s predlogom in stališčem ZEU strinja.

	
	
	4
	V enoti urejanja SO 46 se naj dvigne kota tal pritličja.
	Kota tal pritličja je podana glede na obstoječe stanje. Podatkov o višini poplavne vode brez študije ni možno podati, zato je vsaka druga kota predlagana na pamet. Območje enote SO 46 po javnih evidencah ni v poplavnem območju.
	Občina meni, da je za večji objekt – npr. manjši blok umestno, da ima kletne garaže. Preveriti je potrebno kako se lahko to izvede po določilih OPN.

	
	
	5
	Predlaga spremembo v oblikovanju objektov, ki naj sledijo geometriji gradbene parcele. 

Opozarja na ozke parcele, ki onemogočajo umestitev objektov s slemenom, vzporednim z ulico. 

Predlaga, da se ukine določilo, da morajo biti pomožni objekti oblikovani enako kot osnovni objekt.
	Oblika objektov je PRAVILOMA podolžna. Pripomba se upošteva tako, da se doda, da naj oblika objektov sledi geometriji parcele.
Predlog o spremembi smeri slemena bomo preučili v vseh enotah urejanja in določilo korigirali.
Ukinitev določila o enakem oblikovanju pomožnih objektov ni sprejemljiva. Gre za uporabo enakih materialov, barv in podobno.
	Občina se s predlogom in stališčem ZEU strinja.

	
	
	6
	Predlaga dvig kote terena z 0,50 m na 1 m zaradi možne ureditve podzemnih garaž.
	Predlog se preuči in se doda, da je možen dvig terena v primeru, da se gradijo podzemne garaže.
	Občina se s predlogom in stališčem ZEU strinja.

	
	
	7
	Predlaga izpustitev izraza »pravokotna«  pri obliki gradbene  parcele.
	Pravokotna parcelacija je značilna za mesto in naselja in je tudi najbolj racionalna.
	Občina se s stališčem ZEU strinja.

	11
	Zveza Ekoloških Gibanj
	
	Daje pozitivno mnenje k predvidenim širitvam firme ROTO na gozdno površino v k.o. Černelavci
	ZEG ni nosilec urejanja prostora in ne upravljavec gospodarske javne infrastrukture, v Sklepu o pripravi OPN ni naveden kot udeleženec v postopku, zato njegovo mnenje za nadaljnjo obravnavo posega ni upoštevano.
	Občina se s stališčem ZEU strinja.

	12
	Kolarič J. in F.
	
	Ne strinjata se z gradnjo stanovanjskih blokov, možna je le gradnja individualnih stanovanjskih hiš. Ohranjati je treba kmetijske obdelovalne površine.
	Individualna stanovanjska gradnja  je neracionalna, zaradi katere se je zapravilo največ kmetijskih zemljišč. 

Del območja ob Bakovski ulici, na katerega se nanaša pripomba bo namenjen za stanovanjsko gradnjo, del pa še zmeraj ostane za centralne dejavnosti
	Glej odgovor občine pod 8b 


	13
	Zadravec M.
	
	Sprememba rabe iz CD v SS za stanovanjsko gradnjo ob Bakovski ulici
	Sprememba v stanovanjsko območje je možna, vendar ne za individualne stanovanjske hiše, ker je to neracionalna izraba zemljišča
	Enako kot zgornje mnenje občine  (pod Kolarič)

	14
	Gašpar K.
	
	Sprememba rabe iz CD v SS za stanovanjsko gradnjo ob Bakovski ulici
	Enako kot zgoraj
	Enako kot zgornje mnenje  občine  (pod Kolarič)

	15
	Zrim M. in M.
	
	Predlagata, da se parcela št. 56 k.o. M. Sobota izloči iz območja lokacijskega načrta za podvoz in se na njej dovoli gradnja garaže.
	Pripomba se upošteva.

Parcela je vključena v območje lokacijskega načrta za ureditev štiripasovnice na območju podvoza, ki bi se naj izvajala v drugi etapi gradnje. Ker se na podlagi mnenja Ministrstva za promet druga etapa ne bo izvajala, se v odloku za enoto urejanja, v kateri je parcela št. 56 zapiše, da se na njej lahko gradi garaža.
	Občina se s predlogom in stališčem ZEU strinja.

	16
	TKO d. o. o.
	
	Predlagajo, da se na parcelah št. 4249/3, 4251/2, 4251/3, 4259, 4262, 4265, 4266, 4267, 4268, 4269/1 in 4263 dovoli gradnja proizvodno skladiščnih prostorov.
	Pripomba se upošteva

Navedene parcele so v območju lokacijskega načrta za obrtno cono Turopolje, kjer je na navedenih parcelah načrtovan zabaviščni kompleks. Ker so parcele v območju gospodarske cone, se v odloku o OPN zapiše, da se lokacijski načrt v tem delu spreminja in se parcele namenijo za gospodarske dejavnosti.
	Občina se s predlogom in stališčem ZEU strinja.


	2. Markišavci:


	Št.
	Predlagatelj
	Pripomba
	Opredelitev ZEU
	Stališče občine
PREDLOG STALIŠČA

	1
	KS Markišavci
	V razgrnjenem gradivu ni zaznati, kako se bodo gradile ceste in poti, predvsem pa kolesarska steza Merkur-smer Markišavci
	Izvajanje posameznih posegov OPN ne definira, določa le, kaj se lahko izvaja in pod kakšnimi prostorskimi pogoji. Kolesarska steza je začrtana v strateškem delu, v izvedbenem delu pa v prikazu gospodarske javne infrastrukture. 
	Občina se s predlogom in stališčem ZEU strinja.
Občina je že izvajala aktivnosti, da bi se ta povezava izvedla. Kolesarska steza mora biti umeščena, ker se izvedba planira.


	3. Nemčavci


	Št.
	Predlagatelj
	Pripomba
	Opredelitev ZEU
	Stališče občine
PREDLOG STALIŠČA

	1
	Barbarič Š.
	Velikost nezahtevnih objektov – spominska obeležja se naj poveča z 1m2 na 2,5 m2,
	Povečanje ni možno, saj je velikost določena v Uredbi o manj zahtevnih in enostavnih objektih
	Občina se s stališčem ZEU strinja.

	
	
	Višina antenskega stolpa se naj z višine 10 m poveča na 20 m;
	Povečanje ni možno, saj višino določa Uredba o manj zahtevnih in enostavnih objektih
	Občina se s stališčem ZEU strinja.


	4. Rakičan:


	Št.
	Predlagatelj
	Oznaka
	Pripomba
	Opredelitev ZEU
	Stališče občine
PREDLOG STALIŠČA

	1
	Horvat J. in 
Panvita
	a
	V območju OPPN (enote urejanja RA 6 in RA 8) se naj omogoči tudi gradnja vrtca
	Pripomba se upošteva, v 65. členu, ki določa PIP za navedene enote se preveri možnost umestitve otroškega vrtca
	Občina se s predlogom in stališčem ZEU strinja.

	
	
	b
	Naj se zviša etažnost K+P+3
	Predlog se upošteva
	Občina se s predlogom in stališčem ZEU strinja.



	
	
	c
	Naj se omogoči nasutje terena do 1,5 m.
	Predlog se preuči in se doda, da je možen dvig terena v primeru, da se gradijo podzemne garaže.
	Občina se s predlogom in stališčem ZEU strinja.


	5. Krog


	Št.
	Predlagatelj
	Pripomba
	Opredelitev ZEU
	Stališče občine
PREDLOG STALIŠČA

	1
	Rajner F.

	Predlaga barve za objekte: rumena, modra, oranžna, v nasprotnem je proti predpisu.
	Brez komentarja
	Občina ne bo predpisovala samo sivih in belih barv fasad. Barve bi naj bile v raznih svetlih odtenkih. Močno intenzivne barve niso primerne.


	6. Černelavci - Polana


	Št.
	Predlagatelj
	Pripomba
	Opredelitev ZEU
	Stališče občine
PREDLOG STALIŠČA

	1
	Civilna iniciativa Polana in družine: Gazdag, Bac, Košak in BIO kmetija Šiftar 

	Zahtevajo odstranitev kompleksa ROTO, saj negativno vpliva na prebivalce: hrup, nočni nemir, razne emisije.
	Selitev celotnega kompleksa najbrž ni možna, za širitev pa so pridobljene smernice ZG, ki širitvi ne nasprotuje, poseg pa odsvetuje ZRSVN. 
Z dodatnimi obrazložitvami se bo širitev usklajevala z ZRSVN v fazi pridobitve  mnenj na OPN.
V OP povečanih vplivov na okolje niso ugotovili.
	Občina se s stališčem ZEU strinja.
Novi predvideni posegi v OPN-ju ne bodo odobreni, če končna mnenja nosilcev urejanja prostora ne bodo vsa  pozitivna.

	2
	ZEG

	Daje soglasje k širitvi kompleksa ROTO
	ZEG ni nosilec urejanja prostora, zato je njegovo soglasje brezpredmetno.
	Občina se s stališčem ZEU strinja.


	7. Černelavci 


	Št.
	Predlagatelj
	Pripomba
	Opredelitev ZEU
	Stališče občine
PREDLOG STALIŠČA

	1
	KS Černelavci in KS Pušča
	Naj se pristopi k iskanju lokacije za pokopališče za naselje Pušča
	Pripomba se upošteva
V predlogu OPN bo prikazana lokacija novega pokopališča, ki se bo uskladila z obema KS in MOMS
	Na skupnem sestanku je bilo navedeno, da se za naselje Pušča naj išče povsem nova lokacija za pokopališče nekje v bližini samega naselja. Po podanem predlogu se bo lokacija predstavila KS Pušča. 


B) Ustne pripombe na javnih obravnavah dopolnjenega osnutka OPN MOMS
	Št.
	Predlagatelj
	Oznaka
	Pripomba
	Opredelitev ZEU
	Stališče
PREDLOG STALIŠČA

	1
	Šiftar, Vratarič
	
	Predlagata, da se ne načrtujejo nove gospodarske cone ob naseljih. Dejavnost podjetja ROTO je moteča za naselje in predlagajo, da se širitev ne dovoli
	Glej obrazložitev pod št. 6/1
	Občina se s stališčem ZEU strinja.

Novi predvideni posegi v OPN-ju ne bodo odobreni, če končna mnenja nosilcev urejanja prostora ne bodo vsa pozitivna.

	2
	Recek
	
	Sprašuje ali občina načrtuje območja za gradnjo stanovanj za mlade družine
	V okviru OPN je nekaj območij za stanovanjsko gradnjo, vendar parcele niso v lasti MOMS, tako, da gradnjo usmerjajo lastniki parcel, parcele pa so na trgu 
	Občina se s stališčem ZEU strinja.

V kolikor bi občina želela nuditi območja za gradnjo stanovanj za mlade družine bi v proračunu morala zagotoviti sredstva za nakup parcel , pripravo aktov, načrtov in komunalno opremo ter gradnjo takih objektov.



	3


	Šooš


	a
	KS je že v letu 2007 predlagala širitev naselja Veščica, kar se ni upoštevalo
	Vsi že predlagani predlogi, ki posegajo na najboljša kmetijska zemljišča, so na podlagi smernic MKGP izločeni iz OPN. Ponovna vključitev pomeni, da na predlog OPN ne bo mogoče pridobiti pozitivnih mnenj, razen če gre za predloge v korist kmetij 
	Občina se s stališčem ZEU strinja.



	
	
	b
	Sprašuje, kaj je predvideno v enoti urejanja VE 6 pri pokopališču Veščica
	Enota urejanja VE 6 je rezervat za novo pokopališče za naselje Pušča, kar je bilo določeno že v prostorskih sestavinah planov.
	V veljavnem planu je območje stavbno. V veljavnem odloku o prostorsko ureditvenih pogojih – PUP-u pa je zemljišče predvideno za širitev pokopališča. Izrecno ni navedeno, da za naselje Pušča (predvidena je druga lokacija bliže naslju Pušča) – verjetno je šlo za predhodne dogovore.


	4
	Ignac Horvat
	
	Predlaga, da je treba najti rešitev za pokopališče v Černelavcih oziroma za naselje Pušča
	V sklopu OPN bodo preverjene možne lokacije za novo pokopališče in bo vrisano v predlog OPN
	Na skupnem sestanku ( v začetku l.2012) je bilo navedeno, da se za naselje Pušča naj išče povsem nova lokacija za pokopališče nekje v bližini samega naselja. Po podanem predlogu se bo lokacija predstavila KS Pušča.

	5
	Barbarič
	
	KS je že  predlagala širitev naselja Nemčavci, kar se ni upoštevalo
	Vsi že predlagani predlogi, ki posegajo na najboljša kmetijska zemljišča, so na podlagi smernic MKGP izločeni iz OPN. Ponovna vključitev pomeni, da na predlog OPN ne bo mogoče pridobiti pozitivnih mnenj, razen če gre za predloge v korist kmetij
	Občina se s stališčem ZEU strinja. Z nekaj širitvami pa občina kljub negativnim smernicam MKGP še vedno vztraja.

	6
	Hoblaj – MČ Park
	a
	Sprašuje, zakaj v OPN ni vrisan preostali del zahodne obvoznice
	Zahodna in severna obvoznica sta le v idejni zasnovi. Ker ni projektov, ju ni mogoče umestiti v prostor, zato tudi nista prikazani na namenski rabi. Sta pa v strateškem delu OPN in v prikazu JGI
	Na podlagi izdelanih študij obvoznega sistema mesta Murska Sobota se je izkazalo, da so za zagotovitev tekočega prometa najpomembnejše obvoznice na jugu, vzhodu in zahodu mesta. Zahodna in del vzhodne obvoznice bosta v OPN vključeni na nivoju OPPN v izvedbeni del. Severna obvoznica pa še ni natančno definirana in je izdelana v grobih idejnih osnutkih, zato je lahko prikazana samo v strateškem delu OPN.

	
	
	b
	Sprašuje, zakaj se v južni del mesta umeščajo bloki, saj jih je že dovolj na Lendavski sever
	Na južni strani mesta so načrtovani večstanovanjski objekti nižjih etažnosti (do P+4) zaradi racionalne izrabe zemljišč. 
	Na Lendavski sever imajo bloki višinske gabarite  P+6. Občina se s stanovanjskimi bloki k+P+4 ne strinja. Dopuščamo pa možnost različne strnjene in individualne pozidave. 
Glej odgovor občine pod 8 (pod Benko A.)

	
	
	
	
	
	

	7
	Sečko
	a
	Predlaga, da se območje med bivšo Pomurko in Ledavo iz podrobnejše namenske rabe IK spremeni v IG
	Območja IK (kmetijski objekti) je zahtevalo MKGP kot nadomestna zemljišča za spremenjene kmetijske površine. Ker izgubljenih kmetijskih zemljišč ni treba več nadomeščati, bo v predlogu OPN preverjeno ali se zemljišča ponovno namenijo za gospodarske cone.
	Občina soglaša s stališčem ZEU. 



	
	
	b
	Sprašuje ali je na južni strani Ledave predvidena cesta
	Da, ob Ledavi je načrtovana cesta
	Občina soglaša s stališčem ZEU. 

Občina ima izdelano tudi že izvedbeno projektno dokumentacijo, vendar je za izvedbo potrebno zagotoviti ustrezna proračunska sredstva.

	8
	Brunec
	
	Sprašuje ali Urbanistični načrt le v konceptualnem delu ali bolj podrobno predpisuje vsebine po območjih, meni, da morajo biti območja natančno opredeljena
	Urbanistični načrt je vsebinsko povzet v OPN in za vsako območje, ki ima skupne prostorske značilnosti, opredeljuje podrobnejšo namensko rabo, ki se lahko spremeni le s spremembo OPN.
	Občina soglaša s stališčem ZEU. Način prikaza Urbanističnega načrta je predpisan v pravilniku o OPN 



	9
	Šeruga
	
	Sprašuje ali se bo s tem prostorskim aktom rekonstruirala kanalizacija.  Meni, da se mesto širi preveč navzven, širitve so preobsežne glede na obstoječo infrastrukturo
	Za vsako širitev oziroma za vsako novo območje bo izdelan podroben prostorski načrt, na katerega bodo pridobljene smernice upravljavca kanalizacije, ki bo presodil ali je priključevanje možno ali ne. Glede na to bo načrtovana rekonstrukcije, ki je v OPN omenjena v strateškem delu kot usmeritev občine.
	Občina se s stališčem ZEU strinja.

	10
	Dešnik
	
	Sprašuje, kje so predvidene nove gozdne površine, predlaga pogozditev na južnem delu mesta. Več pozornosti je treba nameniti zelenim površinam
	Nove gozdne oziroma zelene površine so načrtovane na območju Sobote jug, ki pa zaradi negativnih smernic MKGP niso vključene v izvedbeni del OPN. Predviden park bo načrtovan v naslednjih fazah, ko bodo s spremembo OPN mestu priključene površine na južni strani do obvoznice. Zaenkrat je širitev prikazana v Urbanističnem načrtu in v strateškem delu OPN
	Občina se s stališčem ZEU strinja.

	
	
	
	Predlaga sonaravne ureditve vodotokov
	V dopolnjenem osnutku OPN vodne in obvodne površine niso opredeljene s posebno enoto urejanja in ne s posebnimi pogoji za urejanje, saj so del drugih enot urejanja. V predlogu bodo preučene možnosti, da se obrežje Ledave in razbremenilnega kanala opredeli s posebno enoto in predpišejo pogoji za urejanje.
	Občina se s stališčem ZEU strinja.
Na urbanističnih delavnicah je občina pridobila kvalitetne idejne zasnove renaturacije reke Ledave, izdelana je tudi študija za ekoremediacijo potoka Mokoša, kar je smiselno vključiti v nadaljnje projekte. 



	
	
	
	Meni, da so kolesarske povezave slabe, predvsem na križanju obvoznic
	Kolesarske poti so prikazane v strateškem delu OPN in prikazane v grafičnih prilogah Prikaz JGI. Nove kolesarske poti v izvedbenem delu niso prikazane, ker za njih ni idejnih načrtov, na podlagi katerih bi bilo možno določiti podrobnejšo namensko rabo.
	Občina preko različnih projektov (v lastni režiji ali EU projektov) nadgrajuje sistem kolesarskih poti po celem območju občine.  

	11
	Zrinski
	
	Predlaga, da se določila glede odmikov, pozidanosti oziroma izkoriščenosti parcele, gradnje enostavnih objektov, itd zapišejo tako, da občani ne bodo imeli težav pri pridobivanju dovoljenj za gradnjo.
	Celoten odlok bo preverjen in korigiran glede na ostale predloge in pripombe, predvsem bodo preverjeni pogoji, na katere je opozorjeno.
	Občinska uprava je na odlok že podala nekatere pripombe, ki jih je ZEU že upošteval. Vsekakor mora OPN biti »fleksibilen« in pripravljen tako, da bo občanom oz. investitorjem omogočil gradnjo brez večjih težav. 
Nekatere omejitve pa v prostoru vsekakor morajo biti postavljene.



	12
	Červek
	
	Podal je obširne pismene pripombe (glej zgoraj).
Sprašuje, kam se bo širilo mestno pokopališče. Opozarja na nekatere napake v odloku.
	Pismene pripombe so proučene, odgovori so navedeni v točkah zgoraj pod pripombe za M. Soboto. Pripombe so v največji možni meri upoštevane.
	Občina se je z večino pripomb strinjala, saj so bile podane na podlagi projektantske prakse ter celovito in detajlno. 

	13
	Sedonja 
	
	Predlaga, da naj večji stanovanjski bloki imajo podzemne garaže. Več pozornosti je treba nameniti parkiriščem.
	Za vsako večjo gradnjo bo po potrebi izdelan podrobni prostorski načrt, v katerem bo glede na normative določeno število parkirišč in velikost zelenih površin. Tudi v projektni dokumentaciji je projektant dolžan upoštevati normative glede parkirnih mest. V OPN je za vsako enoto urejanja določeno, koliko parkirnih mest mora imeti posamezna dejavnost, ki je načrtovana ali obstoječa v enoti urejanja.
	Občina se s stališčem ZEU strinja.
V že veljavnih izvedbenih prostorskih aktih občine, pa so kletne garaže večinoma predvidene. 


1

